
Chemarea brazdei 


In vestmânt de verde pâr în zare, 
De azur şi spornică lumină ; 

Pe traseu de brazdă 'n răsturnare 
Si sub zvon de zumzet în surdină, — 
Zilnic defilează "o sărbătoare 
Mândra noastră primăvară plină. 


Intr'o încordare de gândire, 
De nădejde și voință vie, 
Lumea muncitoare cu grăbire 
Impánzeste dealuri și câmpie, 
Ici în cete, colo 'n râsâpire — 
La porunca brazdei ce îmbie. 


Zile de zămislitoare muncă ! 

Nimeni nu-i cu gândul ca să fugă 
De la sfânta, din străbuni, poruncă: 
A lucra e farmecul de rugă, 

A munci e dorul ce te-aruncă 

De-a creia odor din buturugă!.. 


SN 

-In aceste zile de robotá a 
Cine m'are fruntea asudată, 

Nu cunoaște, bietul, nici-o iotă 

Din a vieţii carte ferecată 

Si va fi trecut în ea c-o notă 

De ființă fără judecată. 


Lenea e o boală de ocară, 

Cu dangale slute, rușinoase. 
Numai cei cu-a anilor povară, 
Sau cu moartea încuibată 'n oase, 
Nu pot tinde ca odinioară 

La plăcerea muncii sănătoase. 


Voi copii ai firei si ai ţării, 

Nu scápati o zi de lucru spornic, — 
Prindeţi lacom și nu dați uitării 
Glasul chemător şi dornic 

Ce răsună din cuprinsul zării 

Si deşteaptă ca un zvon de ornic. 


Pan. Halippa 


CUGETARI. 
De Paul Gore 


Să nu fim pretenţioşi față de trecut, asta nu are nici un 
înțeles, însă să fim pretenţioşi față de prezent şi prudenfi pentru 
viitor. 

Infăptuirea reformelor este o operaţie grea şi scumpă pen- 
tru orice organism de stat. Nici un stat nu poate să trăiască în- 
trrun schimb permanent de reforme. De aceia, dacă statul intro- 
duce vr'o reformă ea trebue să fie bine studiată, bine chibzuită 
şi bine alcătuită. Ca şi o persoană particulară, statul se decide 
la o operație după multă chibzuială, şi hotărindu-se, convoacă 
specialişti, cari fac operația întrun mod radical şi nu fac întâi 
o ciornă. Specialiştii, în orice caz, sânt indispensabili. 

Amintiri din anul unirii în Basarabia 


Chişinău, 1918, lanuarie 26. — a) Am avut o convorbire cu 
învățătorul Petre Tomacinski, din satul Frumușica, jud. Soroca. 
Luase parte la sărbătoarea de 24 Ianuarie, care se finuse în sala 
teatrului din Chișinău, unde pentru întâiaș dată, artiștii Teatre- 
lor Naţionale din România jucau piese cu subiect românesc. In- 
vățătorul basarabean povestiă cu bucurie, despre atmosfera de 
entusiasm national, despre strigătele de „vivat Románia, vivat 
Basarabiá“, ce izbucneau din piepturile ascultătorilor. Artiştii au 
fost chemaţi de nenumărate ori. Inváfátorul mi-a povestit în deo- 
sebi despre o feerie, în care apăreau trei femei, reprezentând fă- 
rile româneşti, redesteptate: întâiu, totul eră în întunerec, apoi 
începeă să se vadă, definindu-se din ce în ce mai bine, trei fe- 
mei, cari dormiau; una câte una s'au desteptat pe rând... „La 
început, nimeni nu infelegea ce este. Apoi s'au lămurit. Si-atunci, 
a fost deajuns să înceapă unul să strige „Trăiască România“, 
că toată lumea din sală a pornit cu arlause si cu strigăte puter- 
nice de entusiasm naţional“. 

Din toată povestirea învățătorului se vedeă bucuria ce-i în- 
văluia sufletul față de această mișcare de redesteptare naţional- 
românească în Basarabia. Mereu repetă: „e bine, e frumos“. 

In altă ordine de idei, arătă caracterul curat românesc al 
numirilor toponimice, în Basarabia: numele de localități, Cornești, 
Bucovát, Buciumeni, Văleni, Gálesti, Frumușica, etc. Mi-a mai 
- spus Cor fi bine să se scrie cărți de agricultură, pentru țăranii 
de peste Prut. 

Cum eră de față, la convorbirea noastră si un inginer silvic, 
de origină macedonean, am căzut de acord ca acesta să se ducă 
la Ministerul de Instrucție, lå Iaşi, și să-i ceară să sprijine pub- 
licărea unor astfel de cărți, atât de necesare în Basarabia. 

b) Inginerul macedonean, d-l Tei, care eră mobilizat ca 
sublocotenent, cu serviciul la Chişinău, ne-a povestit un fapt ca- 
racteristic 


be. VIATA BASARABIEI 


„Am fost trimis cu un pluton de soldaţi în sátul Văleni. 
Am intrat în sat cu odrecáre teamă; nu cunoșteam oamenii. De- 
aceea mi-am aşezat soldaţii unut după altul, la depărtare de zece 
pași fiecare. Asá am înaintat până la primărie, unde am strâns 
fruntașii satului şi le-am explicat rostul venirii mele. Apoi, am 
început să le vorbesc şi altele, despre Românii dela noi, despre 
Românii din alte părți, de nácazurile lor şi de năzuințele lor. 
Atunci, cei mai bătrâni au prins a vorbi mai desghefat și a po- 
vesti despre ce-și mai aduceau aminte. Unii ştiau crâmpeie din 
istorie, de când Basárabia eră unită cu Moldovă; unul dintre cei 
mai bătrâni plângea, povestindu-si amintirile. Am avut prilejul 
să-i îmbărbătez, să le vorbesc agá cum îmi spuneă sufletul. 

„Când om, dot să plec, nu ne-au lăsat; ne-au adus vin şi 
plăcinte calde, făcute atunci pentru soldaţii mei. Toţi ne-au ospá- 
tat cu bucurie mare“, y 

c) Mi sa spus că la recepţia dela D-l General Brosteanus 
comandantul trupelor româneşti în Basarabia, în ziua de 24 la- 
nuarie 1918, reprezentanţii autorizați ai Basarabiei au vorbit des- 
chis de alipirea ţării lor la România, dar au adăugat: „Să fa- 
cem așă ca sá easă bine !* Vorbele acestea le-a spus însuși pre- 
sedintele Sfatului Ţării. 

27—31 Ianuarie 1918. a) Zile frumoase, zile de zbucium, 
de năzuinți întrevăzute, au fost aceste întâi zile ale şederii noa-' 
stre la Chişinău. Nevoile şi preocupările personale se şterg, se 
uită cu totul, faţă de interesul faptelor de ordin general, al Ro- 
mânilor de aici. 

Am găsit 15 profesori bájenari, din Ardeal, Bucovina și 
România, strânși în jurul cercului „România Nouă“, care luptă 
prin gazeta cu acelaș nume, pentru unirea politică a neamului ro- 
mânesc de pretutindeni. . 

Din vechiul regat, între alții, d-l D Munteanu- Râmnic, care 
scoteă la Ploesti o foaie intitulată „România Viitoare“, si fra- 
tele “meu, d-l Petre V. Hanes, cunoscut ca cercetător literar al 
scriitorilor români, pe cari îi edità la editura „Minerva“ din Bu- 
curesti. 

Din Transilvania eră d-l O. Ghibu, care a publicat la Chi- 
sináu foaia „Ardealul“, continuată cu „România Nouă“, iar din 
Bucovina cunoscutul publicist G. Tofan. 

Profesorul G. Murgoci făceà studii de agrogeologie. 

Toti profesorii români băjenari făceau lecții de limba ro- 
mână, fie la şcoli, fie în particular. 

Păcat numai că lucrau izolat unii de alții; fiecare își ale- 
sese metoda pe care o credea mai bună. Nu se vedeà o linie 
unitară de conduită didactică, care singură ar fi dus la un re- 
zultat mai iute obținut. 

Dar eram în epoca de pregătire; erau primele frământări 
din cari trebuiă să iasă mai târziu cărarea cea bună, limpede, 
bine bátáturitá, spre binele românesc. Toate energiile românești 
se vor strânge cu timpul, la ele se vor alipi toți oamenii de 
ispravă din Basarabia, şi astfel se va porni să bată cu tărie, 
vântul de prefacere, în sensul vederilor si dorințelor noastre. 


b) La Generalul Broşteanu. — Eram patru profesori, sosiți în 
misiune culturală în capitala Basarabiei. Dorința noastră de a 
lucră trebuiă să se potrivească cu îndrumările ce ni-ar fi dat 
-şeful suprem al armatei române de ocupație. 

Astfel am avut toţi ideea să vorbim cu Generalul Broşteanu. 

Un om de statură înaltă, cu o atitudine degajată, cu fața, 
„privirea şi vorba nespus de prietenoase. Sufletul lui, de o bună- 
tate şi o simfire de neam fără margini. 

„Da, ați venit în vederea propagandei româneşti, bine cu- 
noscute“, ne-a spus dânsul, îndemnându-ne să întreprindem această 
campanie, prin presă. 

l-am arătat dorința noastră, de a face un curs public, de 
limba, istoria și geografia României, pentru Moldovenii doritori 
şi pentru soldaţi. 

In direcția aceasta, autoritățile militare și-au dat tot inte- 
-resul, punându-ne la dispoziţie o sală largă şi încăpătoare. 

c) La Comisiunea interaliată. 

Am luat contact cu unul din reprezentanții români în comi- 
-siunea interaliată. Am cunoscut astfel părerile guvernului român 
cu privire la organizarea unor cooperative si căminuri, pentru în- 
lesnirea refugiaților români în Basarabia, precum si pentru înles- 
nirea' grupului de profesori, ziariști si diferiți misionari români 
în țara de peste Prut. 

Cu acel prilej, am cunoscut pe doi miniștri basarabeni, Jon 
Pelivan, ministrul de interne, si Jongen, ministrul de finanțe. Am 

avut astfel prilejul a cunoaşte pe doi din fruntașii vieții basa-- 
rabene, în acele momente de prefaceri sociale. Oameni de mult 
bun simf, simpli la vorbă şi curați la suflet, pătrunși de marile- 
griji şi greutăți ale ţării. 

Am auzit vorbindu-se de un proiect economic, spre a se în- 
lătură mijlocitorii dintre țăranii vânzători şi cumpărători şi spre- 
a se duce o luptă de afirmare a elementului românesc. 

Din vorbele lor, se mai vedeă grijă de armată și banul Sta- 
tului, de onestitatea cuvântului şi de propásirea prin autonomie şi” 
libertate. 

1 Februarie 1918. a) Nu sunt destui oameni la Chişinău ! 
Vorbesc de oameni de isprâvă, de Moldoveni adevăraţi. Pe mulți 
i-au prins vremurile, în Rusia, iar mulți dintre cei de-aici sunt- 
otrávifi de streini. 

Din regimentele basarabene vin mereu știri de nesupunere, 

de revolta soldaților împotriva comandanților lor. 
Comandamentul militar român ar fi împușcat 17 soldați 
moldoveni, cari au vrut să-și omoare ofițerii ! 

Evreii, prea mulți la oraşe, duc o propagandă ascunsă, îm-- 
potriva noastră. Bolşevici, sunt destui pe pământul Basarabiei. 
Finanțele ţării sunt sleite. Funcţionarii neplătiți de câtevă luni. 

La Directoratul învățământului, un om slab şi nepatriot. 
Refacerea școlilor în înțeles moldovenesc merge greu; înăuntrul 
școlii, mulți dușmani curentului național. k 

Pe pământul ,independent* al Republicii moldovenești tráesc 
încă armate streine, dușmănoase: fronturi de armată poloneză, 
soldați ruşi. Uniforma rusească stă încă pe umerii Moldovanului 
scuturat de robie. 

b) Şcoala Doamnei Catacazi. — Doamna Catacazi face parte 
dintro veche familie basarabeană. Pe vremuri bogată, în vremea 
aceasta mai strâmtorată, a luât hotărîrea să înființeze niște cursuri * 
de limba română, pentru funcționari. Erau mai multe grupe, fie- 
care cu profesorul său. 

2 Fevruarie.1918. — Un grup de învățători din România 
au sosit la Chişinău, ca să facă propagandă culturală în diferite- 
centre ale Basarabiei. Intre ei, sunt elemente de valoare, oameni 
de frunte ai sátelor, apostoli ai neamului. Au luat contact cu 
fruntașii vieții basarabene şi în trei zile s'au risipit fiecare intro 
parte a ţării. 


VIAŢA BASARABIEI 7 


3 Fevruarie 1918. — Societatea Făclia și-a votat statutele, 
Scopul e naţional, ca al Ligii culturale din România. In progra- 
mul de activitate sunt prevăzute: teatru, Universitate populară, 
şcoli, biblioteci, etc. Sediul: Hotel de France. 

Cursuri de limba română. Profesorii veniți din „fară“ au 
dat ideea înființării unui curs public de limba română. Cu aju- 
torul comandamentului, sa pus la dispoziție în acest scop, o sală 
la Lut Gimnaziu, în Kievscaia, unde eră instalat Polcul Moldo- 
venesc. 

In acelaş timp, Făclia a întocmit un program al său, cu a- 
-celaş scop, alcătuit după cum urmează : 


ŞCOALA MOLDOVENEASCĂ 
No. 1 
A SOCIETĂȚII „FĂCLIA“ 
Inváfátura se dă în toate zilele la Gimnaziul No. 1, din 
ulița Kievscaia pe grupe: K 
Grupa I dela 9— 9% cu D-l Prof. Seb. Bornemisa 
5 II 10— 105% „ D. Munteanu- Râmnic 


» n » 
KE | A D E Y CAEN ». Vasile V. Hanes 
A E, »  Haralámbie Popa 
S Ve E C ie e AEN a » Virgil Tempeanu 
DMA EE AP: (A „ Axente Banciu 
SV 3 5— 5% 5 y » Vasile Greciuc 
EVI O OS te » LL Căprescu 
e, CARO Y E el E ni » Petre V. Hanes 


Intro grupă. se primesc numai 25 de ascultători. 

Grupele II, III, VIII şi IX sunt toate prinse. Celelalte sunt 
-slobode şi cine vrea să poftească să facă arátare la biuroul 
„Făcliei“, Mihailovscaia 52, dela ceasurile 10—2 şi 5—7. 

Membrii Societăţii primesc învățătură fără plată. Ceilalţi 
plătesc 3 ruble pe lună. 

Această școală moldovenească sa deschis la 12 Fevruarie, 

Patru serii de elevi au fost alcătuite de ofițerii și soldaţii 
Polcului Moldovenesc; celelalte serii de diferiți doritori din publi- 
«cul Chișinăului. 

Universitatea populară. La sediul Societății „Făclia“ sou: 
strâns mai mulți cărturari moldoveni, ca Pan. Halippa, I. Peli- 
van, Erhan, Eustin Frafiman, Tanfu, Porucic, Usinievici şi D-na- 
Dr. Alistar, precum şi profesorii refugiați români Murgoci, P. 
Hanes, D. Munteanu-Râmnic, V. V. Hanes, apoi Sergiu Cujbá, 
Balamace, etc., si au pus bazele Universității populare din Chi-- 
sináu. Universitatea e pusă sub auspiciile Societăţii „Făclia“ şi 
e sprijinită de Ministerul de Instrucție al Basarabiei, Comisia 
școlară, Liga culturală a femeilor, Societatea de cultură a Ro- 
mânilor din Basarabia, Cercul „Cuvântul Moldovenesc“ si Centrul 
studențesc. 

Scopul Universităţii eră: de a răspândi cultura şi ştiinţele: 
în popor, de a lucră pentru redesteptarea şi educarea conștiinței 
moldovene, de a stărui prin toate mijloacele la răspândirea limbii 
si literaturii române în popor şi clasele culte. 

Universitatea se va conduce, în spirit autonom, de un co- 
mitet administrativ si de consiliul profesorilor. 


S'au fixat următoarele cursuri : 


. Istoria lileraturii române ge ai a Pe a 


. Geografia generală a Romá- 
niei şi în special a Basarabiei , 


1. Istoria politică a Românilor cu Prof. G. Tofan 
2. Istoria socială, culturală şi 
economică a Românilor » » D. Munteanu-Râmnie 
3. Istoria limbii române EH E ANOS 
4 
5, 


vw G. Murgoci, Porucic, 
Pan. Halippa şi Panteleef 


6. Istoria bisericii române O .Ghibu, E. Frafi- 
man și Preotul Bejan 

7. Prelegeri de Drept »  » JL Pelivan si Sergiu 
Cujbă 

8. Medicină populară » D-na D-r Alistar 

9. Bacteriologie şi epizotologie „  D-/ Usinevici 

10. Agronomie » D-[ Matcovski 

11. Ştiinţe naturale » D-nii Porucic, Usinevici, 


Panteleef si Murgoci 


Inaugurarea Universităţii populare din Chişinău sa făcut 
la 18 Fevruarie 1918. O dare de seamă amănunțită a publicat 
„România Nouă“, din 20 şi 21 ale acelei luni. 

La 20 Fevruarie, am început seria de lecfiuni la cursul de 
Astoria limbii române. Ele au tratat despre : Părerile învăţaţilor 
despre origina limbii noastre; Elementele constitutive ale limbii; Lo- 
cul de naştere al limbii române; Dialectele; Desvoltarea limbii ro- 
mâne până în veacul al XVI-lea; Limba română ca icoană a vieţii 
culturale ; Limba literară ; Curente linguistice şi literare; Influenţa 
franceză; Contribuţia lui Alecsandri şi Eminescu la înfrumusețarea şi 
“îmbogățirea limbii; Desăvârşirea limbii literare prin opera lui Al. 
Odobescu. 

- Lecfiile de istoria limbii române s'au prelungit până la fi- 
-nele lunii Iulie 1918. | 

Am ținut şi două conferințe la matineurile de Duminică, ale 
Universităţii populare; una despre Idealul ostăşesc în literatura ro- 
mână și alta despre Poeţii basarabeni de astăzi. 

Ascultătorii lecţiilor mele erau vreo 15 ofițeri basarabeni, 
vreo 10 institutoare dela şcoala D-nei Catacazi, vreo 10 studenți 
-şi studente, câtevă persoane particulare, iar cu începere dela 1 Maiu, 
numeroase învățătoare si învățători, cátiva profesori secundari şi 
apoi publicul flotant. 


V. V. Hanes 


INDEMNURI 
De B. P. Haşdeu 


Români, se cuvine a ne gândi pe prima linie la cele româ- 
esti, Români să fim, orice am face şi oriunde am nimeri. 
D . : 
Cine se teme a fi român totdeauna, sub pretext de oportu- 
nitate, nu e român niciodată. 


* 


Románismul este umanitate, libertate si adevár. Cosmopo- 
ditismul — egoism, sclávie şi minciună, 


Acorduri uitate 


UN ADOLESCENT VISEAZĂ: 


E plină de cântec grădina. 
Sub cerul întins şi senin 
Amurgul îşi cerne lumina, 

lar umbra-i se-asterne deplin... 


In liniștea sfântă a sării 
De argint par salcămii din drum... 
Poporul de flori, înstelării 
Inalfá cântări de parfum... 


„Sin sara aceasta târzie, 

Cu liniște, vis și pustiu, 

Mi-i gândul la dulcea mea Lie — 
Si plâng... asa... fără să ştiu... 


O FATĂ DESAMĂGITĂ SCRIE: 


Iubite, se distramá 
Iubirea ta, rácesti; 
Iubite, îmi dau seamă 
Că nu mă mai iubești. 


Iubite, fafta-fi bună 
Din mintea-mi pic cu pic 
Se scurge: o minciună 
Topitá 'ntr'un nimic... 

Mă sbat în crunt răsuflet, 
Dar gura-fi n'o mai știu. 
Iubite, 'n al meu suflet 
Se face iar pustiu... 


UN BĂRBAT SINGURATEC SUSPINĂ: 


Afară plânge ploaea... strada-i tristă... 
Sub geam amurgul vânăt trece, 
Fluturând cernita lui batistă... 

Tăcere umedă şi rece... 


Stau singur în odae... si gândesc... 
Pe-obraz se scurge-o lacrimă... tresar... 
Uitate vise 'n suflet se trezesc: 

Imi aduc de tine aminte iar... 


. Ce faci tu oare acum? Pe unde ești, — 
Prințesa mea din vremuri depărtate ? 
Cánfi poate la pian acum? Citeşti ? 
Imbráfisezi copilul? Dormi? Sau, poate 


In golul sur al liniștei de sară, 

Visând în mica ta odae, 

Asculţi și tu cum plânge afară 

Povestea noastră 'n stropii reci de ploae? 


“Chişinău, 1932. Al. Terziman 


Vis si viață 
Pe patul meu de scânduri, 
Trudit de al vieții chin, 
Mam scufundat în gânduri 
S'am adormit senin. 


Privelisti minunate 

Mi s'au deschis în vis 
Și drumuri fermecate 
M'au dus în paradis. 


Cântări cerești, divine, 
Auzul mi-au furat 

Si îngeri mii si záne 
In cor mau salutat. 


Pláceri nicicánd tráite 
Ființa mi-au umplut 
Si taine: negrăite 
Aevea le-am văzut... 


Dar azi la deşteptare 
Din prea frumosu-mi vis, 
Viața mi se pare 

Un fund adânc de-abis. 


Zadarnic cerc icoana 
Visărilor s-o scriu : 
Nătângă-mi este pana 
Si gându-mi e pustiu... 


O, nu rávniti la viaţă 
Voi cei ce știți visa: 
Viaţa este-o hoatá — 
De rai ne fură ea. 
Daniil Nichifor- 


Trusenii de altă dată. 


Eh, sireacele crâșmele noastre răzăşești din Truşeni!,.. In 
lăuntru şi-n afara lor am învăţat eu a juca cazaciocul -pe vine 
şi alte danturi bărbătești, de unul sau de hurtá, ca: Huleandra, Tii- 
tura, Ghilabaua, Tananaua, Husganca, Tapul, Corábieasca, Han- 
gul moldovenesc şi cel jidovăsc !... 

Acolo, — gâl- gál - gál din brâcacea cu vin — jumătate de 
veac in urmă, pe vremea rușilor, —am învățat eu o mulțime de 
cântece gi cetărături, precum şi fel de fel de bazaconii, sotii, 
prujituri, şugubine, pătărănii, ghidugii, limba păsărească, cinghi- 
lituri, vorba celuia şi jocuri de cuvinte. 

Că numai ce auzeai pe câte unul mai bengos cinghilind : 

— ,Cinghel, cinghel ? — La cap pieptene, la coadă secere, 
— pricepe-te boule, cucogu măgarule !“ 1) 


Ori: — „Rădăcină pătrăcină — rari voinici o desbină ? !“ 2) 

Sau te imbia să zici iute, fără poticneală, “cuvintele cu poz- 
na: — „Dă şi şipul în mâna mea !“, *) 

Tot acolo am aflat eu — din viu grai rămas din bătrâni în 
bătrâni, — cum era odată, în vremea de demult, traiul oameni- 


lor pe aceste locuri ale Moldovei, 

La noi în Truşeni erau patru crâșme răzășești, câte una 
de fie-care din cele patru bastine — Ivaşcova, Benga, Piscul şi 
Frasna — pe cari au descălecat odineoară cei patru bătrâni, cari 
s'au așezat aici: — la început ca odăeri, iar mai apoi au făcut 
şi sat; însă nu pe seliștea de acum, dar în altă parte, mai la 
față, pe locul numit Tárláesti, lângă iazul cei mare de adineoară, 
cu peşte și moară cu două pietre, din Valea Bâcului, unde se 
încep Cheile Bâcului, 

Mai aveau truşenenii şi un ratos, în afară de sat, la șleahul 
din Valea Bâcului, unde poposeau taberele de care încărcate cu 
povară, ce mergeau în susul sau josul Bâcului, 


2) Cartea, ştiinţa de carte. 
3) Sticla de vin sau de rachiu. 

Crásmele erau din bătrâni, fie-care baștină cu crăşma ei; 
și răzășii le închirieau gospodarilor doritori de crágmárie, ear 
chiriea o beau fráteste la fie-care vadea, 

Crásmele erau deschise zi şi noapte, şi răzăşii veneau ca 
la ei acasă, chiar dacă n-aveau nimic de târguit. Vara beţivii și 
leneşii satului se tolăneau pe prispă afară sau se grebánau în 
gárliciul beciului. 

Partea femeiască n'avea voie sá vie la crágmá, cum era obi- 
ceiul în satele cele boeresti. 

In faţa fie-cárei crâșme era câte un medean neingrádit, pe 
care Duminica se hârjoneau flăcăii : sz trânteau, se blenduiau, 
se jucau de a mincea hălca ori de-a buhaiu ; cântau din telinci, 
din buciume și trăgeau cu arcul, ca să vadă a cui săgeată sboa- 
ră mai sus ori mai departe, 

Seara, pe acest țărcălan, se jucau coplejii: de-a mijatca 
de-a harbujii ori băteau ciocârlia, păn ce nu mai puteau oamenii 
de sghihuitul lor şi-i luau mamele înduret, gonindu-i cu prăjina a- 
casă. 

La sărbătorile cele mari, cum sânt: Paștile, Sfântul Ghe- 
orghe, Ispasul și Duminica Mare, pe aceste medeanuri se făcea 
joc cu lăutari, din scripcă-și cobzá, şi scrânciob cu roată, ca sá 
se deie lumea hufa-mprejur. 

Pe la chindeiu se încingea căte o horă mare, așezată gi 
domoalá, în care se prindeau si însurățeii. Bătrânii priveau cu 
bucurie, şi numai ce auzeai pe câte unul: — „lan priviţi ce 
hoară mândră !.. Parcá-i la Căinari.” Fiind că să povestea, că 
vre-o sută şi mai bine de ani în urmă, pe vremea împărătesii 
Catirinii, când a fost bătălia dintre rus și turc, au luat ruşii o 
mulţime de moldoveni de beilic, ca să le fie de călăuze şi tălmă= 
citori sau să le care povara de proviant pentru moscali, iar călă- 
rimea de mazâli s-a luptat alătu i de cazaci împotriva turcilor 
la luarea Benderiului şi a Ismailului. 

Şi deci atunci, când s'a încheiat pacea dela Căinari, dintre 
ruși și turci, a fost mare bucurie. Şi moldovenii din oastea ru- 
sească au încins atunci o horă românească de s-a dus pomina |... 
că s'au prins în ea şi ruși și turci l... 

De atunci, când se vedea vre-o horă mândră şi frumoasă, 
se zicea: „Ce horă mândră !... Parcă-i la Căinari !...“ 

Pe la Sfântul Gheorghe, când îi codrul încheiat și toată fi- 
rea îndrăgostită, atunci demiaza, când se duceau lăutarii de la 
joc la masă, noi flăcăii trimiteam fetele la deal prin vii și livezi. 
Ele plecau înainte, noi mai târzior ; și când ajungeam prin par- 
tea locului, începeam a chiui; dânsele ne răspundeau tot prin 
chiote, pân ce dam unii de alţii şi ne întorlocam lângă vre-o fântână 
sau isvor. Apoi ne răzlețeam, perechi perechi ca niște hulubasi, 
pe câte o cărărușă, pân ce ne găseam câte un cuibușorpe iarbă 
verde, la umbra vreunui copăcel sau în vre-o poenitá din pă- 
duricea rázágascá. 


Acolo pe iarba mătăsoasă, sub seninul cerului și-n mirozna 
florilor, ne ispiteam ságalnic gi ne șopteam, plini de fiori, cuvinte 
dulci de dragoste, mángáindu-ne incetigor peste ochi cu câte o 
crengutá de liliac înflorit... In jurul nostru vuia vázduhul de bon- 
dari și albine... iar din floare-n floare se scáldau la soare, scăpă- 
rând din aripioare, fluturaşi sglobii și frumușei,.... 

Vrájiti de atâta frumuseatá rămâneam clipe lungi tăcuţi și 
nemiscati ca în visare, pe când din vâri de nuc ori de cireș ne 
cânta cucul de noroc și mierla de veselie, 

Pe urmă veneam din nou la joc si scrânciob, Fetele mer- 
geau înainte cântând: 


„De la deal de casa noastră 
Creşte-o floricică albastră. 
De la deal de tloricicá 
Doarme bădița Costică. 
Costea doarme şi visează, 
Puicuta de dor ofteazá. 
Noi în urma lor, cuprinși fráfeste pe după gât gi cântând: 
Subt prăsad în fundătură 
Suerá-on voinic din sură 
— Cucule, pasere sură, 
Nu-mi cânta în curătură ! 
Da cântă-mi în lunca rară, 
Să iasă, puica afară, 
Să mi-o sfrâng la inimioară ! 
Zică cine ce o zice, dar eu zic, că nu-i pe lumea aceasta dragoste 
mai fericită, și mai plină de fiori dulci, decăt dragostea aceasta, 

curată şi neprihănită, dintre flăcău și fată mare, în fapt de pri- 
măvară. 


* 
* KL 


Nici crâșmele răzășești din sat, mici ratoșul din Bâc al tru- 
şenenilor nu mai sânt demult; însă amintirea lor mi-a rămas dragă- 
De multe ori, în serile de earnă, când gerul era moale şi omătul 
adălbea întunericul nopţii, se grámádeau în ele, deavalma cu mic 
cu mare, răzășii şi mazâlii, pentru a mai sta de horbá şi a mai 
scurta din noapte, Si de multe ori îi apucau şi cucosii la sfat, 

La aceste sezátori puteai afla obârșia tuturor trușenenilor : 
cine, de când şi de unde a venit și ce soiu de oameni sint. 

Atunci aflai, că cutari sînt rázági de baştină, adică dela în- 
ceputul satului, iar cutare de cumpărătură, adică și-au cumpărat 
rezeşia ; că cutari sânt soiu bun, iar cutare -soiu rău ; că cutari 
sânt așezați la minte, iar cutari îs nişte bacaoni, adică trăsniţi 
cu leuca și zurbalái. 

Că cutari nu-s moldoveni curafí, da-s neam de grec, de 
turc, de tătar, de leah sau de arman. 

Că al de Grozav sînt veniţi din Tutova ; al de Bádros, ce 
le mai zice şi Chitorag — din Bucovina; al de Crăciun — din 
Odobeşti; al de Ionel d-inspre Galaţi; al de Isac din Jigâlia Vas” 
luiului, al de Haidău — din robia boerilor de peste Prut; al de 
Bag — din robia ungurilor, al de Vârlan — din ţara legascá, al de 
Ionașcu din leşi, alde tâlmăciu din Ucraina: — în sfârșit adună- 
tura de tot felul și de tot neamul. 

Că unul de alde Apostol Dănilă a fost vtori şetrar; că un 
Dumbravă a fost ocolas; că stră-răstrăbunul unor neamuri de 
frunte, de rezeşi şi mazáli, din trugeni, Grecul bătrânul, a fost 
cămăraș la Stefan Vodă; că al de lonașcu sânt cimotii, adecá 
rubedenii, de ai serdarului Vasile Onofrei din Eși. 

Că toate moșiile din tara Moldovei sînt însemnate pe o 
piele de bivol, care se păstrează la Eşi. 

Că Stefan Vodă a fost un mare voevod de oștiri: isteț la 
minte şi iscusit la vorbă, dar straşnic de avan; că chiar când 
îți hărăzea o moșie, îți trăgea și o palmă, ca să tii bine minte 
hotarele daniei şi să nu uiţi, cá-fi este stăpân și domn; că în 
bătălie era așa de şioros, că la soare te puteai uita, dar la dân- 
sul — ba, ba, ba !... 

Că Stâlpul Murgului de lângă colnicul din pădurea Cáprie- 
nii, d-intre Truseni și Scoreni, de aceia îi zice așa, pentru că a- 
colo a crăpat calul lui Ștefan Vodă, după o încăerare pe care a 
avut-o cu tătarii pe valea Duralea de pe Isnovăţ, între satele 
Durlestii și Dăncenii de azi. Că împrăștiindu-i pe tătari a luat-o 
iute cu ceata lui pe valea Bostăncei în sus prin pădure. Şi când 
a ajuns la locul numit Valea Pământului şi a cârnit-o hoisa la 
stănga prin pădure spre Scoreni, ca să răsbată la mănăstirea 
Căprienei ; atunci i-a crápat de atâta goană calul lui cel murg, 
pe care-l cálárea. 

Nici odată n'am auzit pe trușeneni să zică: „Ştefan cel Mare“ 
dar numai „Ştefan Vodă“ sau „Ștefan Voevod“, Odată l-am în- 
trebat pe moș Dumitrache Chitorag-Grozav — despre care Ste- 
fan Vodă tot vorbesc ei? că au fost mai multi, n'a fost numai 
unul? și dânsul mi-a răspuns, că Stefan Vodă cel adevărat — 


mare arhistratig și voevod de oști — a fost unu - singur, 


* 
*. $ 


Din vre-o cinci sute de gospodari răzeși, câți erau în Tru- 
şeni pe la anii 1885, vre-o 70 erau mazâli purtând familiile: 
Arhiri-Várlan, Bostan, Gavril-Gheuca, Duca, Jereghie, Tonascu, 
Ionel, Mădan, Muntean, Popa şi Roşior. 

Răzeşii ţărani se atárnau cu multă cinste către rázágii ma- 
zili; că pe când ţăranii își ziceau unul altuia „cumătre“,—Doa- 
mne fereşte! să-i zică așa unui mazâ!, ci numai „căpitane“ și 
nevestei lui „cucoană“, 

Mi-aduc aminte că la preotul din sat ajunsese argat un 
mazál scăpătat cu totul: bicisnic gi nevolnic. Intro zi, preotul 
i-a zis : — „Costache, înhamă caii la șărăban, să ne ducem la 
târg“. Atunci l-am rugat și eu: — „Costache, să-mi cumperi, 
te rog, de 5 capeice tiutiun.“ Costache s'a uitat mánios la mine 
şi mi-a răspuns cu trufie: — „Oi fi eu Costache pentru cine oi 
fi, dar pentru alţii oi mai fi și căpitan Costache !... şi n'am să-ţi 
cumpăr tiutiun, că nu sânt argatul dumitale ! .. 

Mazâlii, ei între dânşii, se deosebeau în mazâli adevăraţi 
și mazâli neadevárati. 

Despre mazâlii adevăraţi se spunea că sar trage dintr'o 
domnitá, iar cei-l'alți sunt rásáriti din rupta de visterie, din bimbá- 
şări, din rupta de cămară sau sînt acolisiți: bună-oară un mazál 
rămas vădoiu se însura cu o vădană de ţăran Cu băieţi rămași de 

la bărbatul d-intáiu. atunci se întâmpla, că măzâlul cu vremea 
încărca într'o toamnă câteva căruțe cu orz sau grâu și pornea 
la Eși, unde — ce făcea, ce dregea, — îi trecea pe ficiorii acoli- 
siti dela nevasta de a doua, în cartea mazâlilor in dreptul po- 
reclei sale, Altă dată se întâmpla, că un mazâl mărita o fată 
după un răzeş ţăran; atunci se petrecea acelaș lucru: nepoţii 
de ginere erau trecuţi cu familia mazâlului în cartea de mazâli 
adecă îi acolesea pe lângă sine. 


De aceia auzeai une-ori: — „Măi tu nu esti măzâl adevărat 
da ești rupta de cămară, ori bimbăşar sau acolisit, cu era şi în- 
tâmplarea. 


Insă se întâmpla şi alt fel: un mazál oarecare — bine inte- 
les pe vremea Moldovei, — n-avea grijă sá se ducă la Eşi, să-şi 
treacă ficiorii în cartea mazâlilor de la ţinutul său; şi atunci ră- 
mâneau în rând cu ţăranii: — plăteau bir, făceau de strajă, de 
beilic, şi erau judecaţi și bătuți cu vergile ca și ţăranii; dar sa- 
tul ştia că-s mazáli rátáciti, cari și-au prăpădit boeria. 

Mazâlii îi întreceau pe ţărani în desteptáciune; erau mai 
hátri, mai sirefi, iar la vorbă mai iscusifi și mai isteti; căci mai 
toţi erau ştiutori de carte. Vorbeau din Ezop, din Tilu Boho- 
glindá, din Alecsandrie, din viețile sfinților gi din pisaltire. Şi azi 
chiar este o plácere la cáte o masá mare, cánd cáte un fost ma- 
zál, urează pe nunul cel mare: — „Să te văd sănătos cucoane 
nune mare... Mă inchin la fața dumitale ca la un codru verde!.- 
Să ne dea Dumnezeu ploaie şi sloată la vreme şi rod imbelgugat 
pământului |... Sá ne ferească de foc şi de sabie dugmaná în 
țară |... Să dee Dumnezeu gând bun împăraţilor şi minte infe- 
leaptă cârmuitorilor |... Si la voia «dumevoastrá a tuturora cinstiți 
nuntaşi l...“ 

Mazâlii aveau obiceiul de a-și pomeni unul altuea strámo- 
gii până la al cincilea gi chiar al şaselea neam. Se zicea: Chiru 
lui Mitachi a lui Vasile a lui Ion Darii. Andrii a lui Mitachi a 
lui Onofrei Chirică a lui Darii a lui Grigoraş Mádan. 

De vre-o două zeci de ani în urmă mazâliii au părăsit a- 
cest frumos obiceiu, care ţinea neuitată pomenirea străbunilor și 
au deprins formula de cinste gi politefá rusească. Nu se mai zice 
Simionaş a lui Vasile a lui Stefan a lui Dumitrache Roşior, dar 
se zice ca la boerii cei ruseşti: Simion Vasilivici. Şi aceasta chiar 
si în ziua de azi în anul de la unire al cinsprezecelea. 


Gheorghe V. Madan. 


Oraşe şi cetăți dispărute. 


In diferite puncte ale Basarabiei se mai văd urme de aşezări 
mai noi, evident din epoca istorică; iar pentru unele din ele se 
păstrează pînă azi tradiţia în popor despre existenţa lor. Ele sunt 
cunoscute sub diferite numiri, din care nu toate corespund cu cele- 
ce le au purtat cu adevărat. Despre altele însă nu vorbese de cît 
izvoarele scrise, ele ne mai pástrind nici o urmă materială ; pentru 
unele chiar nici identificarea locului nu se mai poate face. 

Vom căuta să reînviem cîteva din ele, semnalate doar numai 
arareori, fără sá se fi bucurat de un studiu amănunţit. Se pare 
că'n vechime numărul aşezărilor orăşeneşti şi ale cetăților, înţăle- 
gînd prin acest orice loc întărit, era mult mai mare ca azi. 

Dintre cele mai vechi sunt aşezările înfiinţate de Grecii antici 
pe coastele Mării Negre sau pe malurile Dunării, dintre care unele 
au continuat a fi locuite chiar pănă tirziu, aproape de timpurile 
noastre. Informaţii se pot găsi fie la istoricul grec Herodot, fie la 
geografii de mai tirziu, ca Strabon. Factoriile înființate de Greci pe 
maluri sau chiar dealungul ríurilor în hinterlandul basarabean erau 
susținute din comerţul cu băştinaşii ; dintre aceştia, unele apartinind 
triburilor tracice au organizat oraşe proprii. 

Dintre cele greceşti amintim de Tyras pe locul Cetăţii Albe 
de astăzi, Licostomo în locul Chiliei şi altele; aşezarea celei dintăi 
este şi astăzi încă evidentă alături de cetatea de piatră depe malul 
Limanului. Dintre oraşele dacice hărţile vechi, ca acea a lui Pto- 
lemeu de pildă, menţionează : Carsidava, Arcobadava, Petrodava şi 
altele. lar cînd stăpînirea romană se'ntinde pînă la Nistru, apar noi 
cetăţi, cele mai multe în interiorul ținutului aparat de valul lui Traian, 
ca : Egista, Almirina, Literata, Smornes. 

Provincia Scifia cea mică se'nvecina cu Scifia cea mare, care 
începea din Basarabia de azi, locul de atingere al cestor două pro- 
vincii, deci regiune prielnică de aşezări. Pietre scrise şi cărți vechi 
pomenesc în sec. II p. Hr, de Costoboci şi Carpi locuind prin păr- 

file de Nord ale Basarabiei şi Moldovei 1) — deci în întregime era 
locuită această provincie. Afară de aceste triburi de origină tracă, 
mai trăiau în Basarabia alte seminfii ca Sarmafii şi Bastarnii, veniţi 
din Rusia. Poate dela aceştia vor fi ramas acele movile de pămînt 
adunate la un loc, mai ales pe vale, „arătînd limpede cimitirul uneia 
din anticele aşezări mai mari ale popoarelor de aici“ 2). In veacul I 
stăpînirea romană aduce o mare proprietate aici, în cît locuitorii din 
Tyras încep să numere anii dinnou dela 57 d. Hr,, după victoriile 
generalului Plauţiu Elian, caşi cum atunci ar fi fost înfiinţat. Toate 
cetăţile greceşti trebue privite acum mai mult ca romane. 

Dar curînd încep invaziile barbare şi mai toate aşezările greco- 
romane sunt distruse, reapărînd abia către finele Evului Mediu unele 
din ele sub oblăduirea genoveză, ca Moncastron şi Licostom (Ce- 
tatea-Albă şi Chilia), trecînd sub diferite stăpîniri: bizantină, tătă- 
rească, bulgară, moldovenească şi la urmă turcească. Odată cu în- 
ceputurile statului moldovenesc în aceste ţinuturi apar alte oraşe şi 
cetăţi, de care amintesc şi cronicarii noştri. 

Dimitrie Cantemir, vorbind despre Bugeac, relevă că „acest 
ținut a fost aşezat cu cetăţi destul de frumoase“, cum se poate do- 
vedi cu „ruinele vechilor cetăţi care se văd încoace şi încolo“. Intre 
altele el pomeneşte de cetatea dela Tintu, care fiind dárimatá a fost 
refăcută de Ştefan cel Mare. „După aceia însă Turcii au făcut-o 
una cu „pămîntul, în cît astăzi cu greu s'ar putea arăta locul ei. 
„Din dărîmăturile ei zidiră un alt tîrg în locul celui „vechi, care şi 
azi este în floare şi se cheamă de obicei Tobac“ 3), Urmele fostului 
Oraş se mai vedeau pînă nu de mult lîngă satul Tobac la gura 
rîului Ialpug, unde arheologii ruşi presupuneau Ca fost vechea 
Tanata $). 

Pe harta lui Cantemir ataşată „Descrierei Moldovei“, la re- 
vărsarea Răutului în Nistru, este pus un oraş cu numele Oriow, 
ale cărui urme pot fi astăzi precis identificate cu acele cărora greşit 
li s'a atribuit origina Orheiului vechi. La 18 klm. sud-est de Orheiul 
de azi, lingă comuna Trebujeni, se văd urme numeroase ale unei 
cetăţi cu două rînduri de valuri, ziduri şi clădiri. Pe o poziţie cum 


1) V, Pârvan „Inceputurile viefei romane la gurile Dunării“ p. 33. 
2) Idem, p. 129 

3) D. Cantemir, S Cha oo p. 36 

4) 1. Halippa, „Trudi“ 

rar se poate găsi — apa Răutului făcînd un cot enorm ce încinge 
aproape complect malul înalt ca o insulă — cu o uşoară limbă de 
pămînt ce urcă lin spre uscat, sentindea un oraş de o întindere 
destul de mare. Se pot găsi şi-acum la suprafaţă fragmente de ce- 
ramică, cărămizi, moloz, piatră ; iar la mijloc temelia unei biserici în 
plan treflat moldovenesc. In apropierea ei s'au mai pastrat cîteva 
pietre funerare cu inscripţia crucei moldoveneşti. Pe malul Răutului 
se văd urmele unei băi, cu galerii pentru scurgerea apei şi cu ţevi 
de olane — unele publicate 1). 


Valea Răutului — Trebujeni. 


Dacă părerea c'aici a fost cîndva Petrodava °?) rămîne de do- 
meniul presupunerilor greu dc acceptat, identificarea cu Orheiul vechi 
este definitiv de'nláturat, cum a demonstrat d. Ciobanu 2). Intr'un 
document al lui Stefan cel Mare dela 20 lanuar 1497 se pomeneşte 
în legătură cu Orheiul de un sat „Moleşti lîngă Orhei“, care nu 


1) Anuarul Comis. Mon. Ist. pentru Basarabia, II, p. 144. 
2) Ciobanu, „Biserici vechi“ p. 40. 
3) „Monografia Basarabiei“ p 183, 

este altul de cît satul Mălăeşti la cîţiva chilometri de Orheiul de 
azi pe Răut. Deci şi Orheiul vechi nu putea fi aşezat în altă parte- 
de cît în apropierea celui de azi, probabil la Mitoc, unde se văd 
urme de oraş, nu departe de iezătura, de care se pomeneşte pe 
vremea lui Vasile Lupu. 


Pe valea Botnei se văd încă urmele a două cetăţi: Gorodca. 
şi Gírlele. Nu departe de Ulmu la patru chilometri de cătunul Go- 
rodca, malul drept al apei devine mai abrupt şi mai înalt, iar la. 
confluenţa a două vílcele se rídicá un bot de pămînt ca o cetátue 
naturală. Pe vîrful lui se văd urmele unui val puternic cu un sant 
exterior, tăind şi făşia de pămînt care leagă botul de deal cu restul 


pămîntului. Pe val a fost zid de piatră şi de cărămidă, a căror res- 


turi se găsesc în abundență si'n interior. Aceste urme de piatră m'au 
determinat să o consider de provenienţă mai nouă. Suprafaţa totală 
e de 6-8 ha.; e un punct strategic important, locuitorii pînă azi o. 
numesc „Cetate“ !), 


La o distanță de 2 klm. de satul Gírlele, pe malul stîng al 


i Botnei, se găsesc alte urme în vale, în apropiere imediată de apă, 
' formate din foste clădiri. Pe o sprinceaná de deal, tăiată de o vil- 
„cică, se văd urmele valului cetăţii cu santul respectiv, înconjurînd o 


„suprafaţă de 8-10 ha., de forma unui trapez. Cetatea a avut şi zid: 


de piatră, iar locuitorii au găsit o piatră funerară întrun colţ al 


"valului, care a fost adusă la sediul Comisiunii Monum. istorice. Ga 


cetit pe ea inscripția turcească „A murit aici Mehmed Smail Hogea 
ținutul Durostor satul Cosaide“ 2). Prin aceasta se confirmă părerea 
anterioară a d-l. Ciobanu c'aici a fost o cetate tătărească, poate 
vechea Hansca ?); sau chiar ca mai înainte să fi existat, dar ca ce- 
tate moldovenească, 


Interesant a fost trecutul orăşelului de azi Căușanii noi, fosta 
capitală a căpeteniilor tătăreşti pînă'n sec. XVIII. Origina lui e mult: 
mai veche şi sigur de origină moldovenească. După afirmaţia preo- 
tului Neaga, care scrie pela 1880, s'ar mai fi pastrat atunci o piatră 
funerară din sec. XV. Cimitirul vechi evreesc are pietre funerare cu 


1) Ciobanu, „Biserici Vechi" p. 57. 
2) Idem „Anuar“ II, p. 142, 
3) Idem „Biserici Vechi“ p. 49. 

Cetatea dela Gorodca 


x. 

inscripţii ce-ar data din sec. XVI. După plecarea Tatarilor tîrgul a 
decăzut şi a ramas in starea de azi pe tot timput stăpînirei ruseşti. 
O altă veche aşezare a fost la Lăpușna, veche capitală de 
ținut, ale cărei urme se găsesc pe locul satului de azi. Intr'un do- 
cument al lui Ştefan cel Mare din 13 Martie 1489 se vorbeşte des- 
pre un tirg Sarata, încă depe atunci dispărut, aşezat la revarsarea 
Saratei în Prut 1). Intrun document al lui Petru Rareş dela 1535 
se vorbeşte despre o aşezare „marele Cheşenev“ ce se afla pe Botna 
între Dobra şi Oale, care nu poate fi Chisinául de azi, aşezat pe 
Răut, ci poate e vorba de Căuşani, cum presupune d. Ciobanu 2), 
Alte mărturii despre cetăţi şi întărituri azi neidentificate ne 
dau urme prevăzute pe cuprinsul Basarabiei, din care vom cita cîteva 
numai, ele fiind foarte multe, caşi movilele de pămînt aproape. Intre 
aceste inglobám acele movile despre care se spune cá poartá urme 
de piatră sau de beciuri, prin aceste infelegíndu-se şi ziduri uneori. 
In judeţul Lăpuşna la Milești, nu departe de Girlele amintite, 
a fost o cetate, din care a ramas un beci pietruit. Pe valea Bicului, 
lîngă Străşeni, pe moşia Curluceni, se află în mijlocul pádurei o 
movilă mare cu beci. In faţa gării Bucováf este un deal spre Vor- 
niceni cu forma de movilă; oamenii spun c'ar fi beci, unde odi- 
nigará trăia un urieş. La Volcinefi, în fundul văii din sus de sat, 
se află o movilă mare între două pírae, care are beci de piatră cu 
poartă evidentă, unde se zice Car fi ascunse arme turceşti. Nu de- 
parte este o „Cişmea Domnească“. Lîngă Prut la Leușeni se află o 
movilă dublă cu vedere largă dincolo de rîu, despre care tradiţia 
spune car fi îngropată, aici o comoară de Det cel Mare; lipsa 
vegetației depe vîrful lor presupune urme de zidiri de piatră. 


In județul Orhei nu departe de satul Ustia se văd urmele 
unui vechi cimitir cu numeroase pietre funerare. In jurul lor un val 
de pămînt cu lespezi mari de piatră aşezate în şir, dovedind urmele 
unei vechi aşezări. D-l Ciobanu presupune că poate aici va fi existat 
schitul dispărut Gătişca, pomenit în catagrafia din 1817 alături de 
Criuleni şi Ustia sau poate chiar urmele unei cetăţi moldovenești la 
gurile Răutului în apropiere de Nistru 2), 


1) I. Bogdan „Docum. lui Ştefan c. Mare“ 1, p. 373. 
2) Ciobanu „Biserici vechi“, p. 19, 
3) Idem p. 65. ` 

In satul Palanca din jud. Cetatea-Albá au existat pe malui 
Nistrului, pînă la 1858, ruinele unei cetátui, cunoscută scriitorilor 
“ruşi. In acelaş ţinut urmele altei citadele se cunoşteau la Tatar- 
Bunar. In ţinutul Cahulului, după unele. mărturii, exista o cetate cu 
- întărituri de piatră în tîrgul Leova. Ce-ar fi adevărat din legendele 
legate de cheile Bîcului din apropierea Chişinăului nu putem şti; 
nu se exclude posibilitatea unor aşezări, dat fiind condiţiile prielnice, 
“precis însă nimic nu se poate afirma. 


P. Constantinescu-lagi, 


ROS-TIRI 


De Pavel St. Leonard 


Munca este izvorul comun din care noi scoatem tot ce ne 
-este necesar pentru îndeplinirea nevoilor noastre. Munca este de 
-două feluri, fizică şi intelectuală : în primul caz rolul principal îl 
joacă puterea fizică a omului — muşchii lui; în cazul al doilea 
— partea spirituală, capacitățile intelectuale. Ca să creezi ceva, 
ai nevoe de colaborarea muncii fizice cu cea intelectuală. S'ar 
„părea că pentru crearea unei comedii nu s'ar cere munca lizică : 
în realitate însă tárá muncă fizică, nu se poate concepe chiar o 
operă pur intelectuală, pentru că autorului acestei opere îi trebue 
să-şi intrefie corpul, să existe. Această muncă fizică, autorul o- 
„perei intelectuale mulțumită diviziunii muncii şi mulțumită con- 
centrării capitalului, poate să o arunce în spinarea altora, dar 
principiul rămâne neclintit. 

Oamenii, urmând anumite legi, pentru a-şi satislace trebuin- 
fele, împart între ei ocupafiunile lor. Unii îşi i-au sarcina muncii 
intelectuale : de aici invenfiunile cari tind la supunerea naturii, 
omului ; alții întrebuințează capitalurile sale concentrate pentru 
aplicarea acestor invenfiuni în viaţă ; alții şi cei mai mulți, ne- 
având nici un capital, își oferă munca fizică, brută, dar foarte 
„prețioasă. Intr'un cuvânt, fiecare oferă ceeace are, în schimbul a 
“ceeace nu are. 

Din ruseşte, de P. Cubolteanu 


Ning pomii... 


Ning pomii reci furfuri şi viața se 'ncheagá 
Sub raze de soare şi cer limpezit; 
Inoptarea se leagă de-un ger potolit, 

Dar moina de-adouzi iar o dezleagá. 


Ning pomii, flori albe şi viaţa învie. 
În Mai peste tot e mireazmă de rai, 
De privighetori e un amarnic alai, 
Sub cerul cu spuza de stele ce nbie, ` 


. . Dar cade frunze pale şi viaţa se stinge : 
Sub sarbăda rază de soare târziu, 
S'asterne cu fognet un giulgiu-arămiu 

Si somnul de moarte pe toate le 'nvinge. 


Ning pomii reci boabe, flori albe, frunzare... 
Aceiaşi ninsoare în timp neincetat, 

Dar alte gráunfe-s şi-i alt măcinat 

La moara vieţii în plină mişcare. 


Puteri nevăzute conduc universul : 
Eternă-i viața din care venim ; 

Puteri nevăzute ne 'nseamná şi mersul ; 
Sfârşitul nu-i ceasul în care murim. 


Bălăbăneşti — Lăpuşna Cantemir Stoian. 


Un oraş de graniță: Soroca 


In Soroca toţi caii birjáresti au numiri femenine. Când cobori 
în gara Florești, de pe linia Bălţi-Mateuţi, îți esă înainte „bala- 
hurii şi te 'ndeamná să prinzi loc în ,faitoanele* lor. Deși birjele 
sunt mici, te miri cum de'ncap atâţia pasageri. Dacă ai norocul 
să porneşti primăvara sau toamna când se desfundá drumurile, a- 
proape o zi'ntreagă faci cei 31 km. ascultând indemnurile birja- 
rilor: „Hi Mălina... ştea Puica...* Invátati cu glodurile în care 
ciubotele uriaşe pătrund până la genunchi, niciodată n'ai să vezi 
birjar supărat pe vremea rea sau pe drumul greu. Inaintánd la 
pas, în sunetul clopotelor, cai, cu coastele eşite ca la un bur- 
duf de armonică, n'au nevoe să fie hátuiti. Merg, după chibzuiala 
lor, oprindu-se când socotesc că trebue să răsufle. Numai când 
faitonul e gata să se răstoarne, sare balahurul și pune umărul. 

Când birja intră într'o desfundătură de jumătate de metrus 
„de pătrunde glodul înăuntru şi caii nu mai pot înainta, birjarul 
te pofteste, nepăsător, jos, de parc'ar fi să cobori pe asfalt, 

Cu „hi Mălina... gtea Puica...* de pe la 11 gi până n sară 
străbaţi cei 11 km. până la Răduleni unde esti nevoit să mäi, sá 
mănânci colacii părintelui Stratan sau se te 'ncălzești din samo- 
varul proprietarului Meleghi. A doua zi începi calvarul pe dru- 
murile brăzdate, coborând anevoios pe şesul Dubnei şi-a Parca- 
nilor și chinuindu-te la dealul lung al Voloavelor. 

Dacă am ales drumul spre Soroca pe-o vreme rea, vrem să 
dovedim că la hotarul ţării, în răsărit, trăesc oameni cari nu 
socotesc depărtarea ca o povară, ci, dimpotrivă, să fălesc cu o- 
raşul care, după Unire, a fost: botezat „Sinaia Basarabiei“. 

Dacă trebue să credem istoria, Soroca este orașul cel mai 
vechi din Basarabia. Ar fi existat prin secolul al cincilea înainte 
de Hristos sub așezare de colonie grecească denumită ,Olhionia*- 
După vre-o patru veacuri, în locul acestei colonii se'nfiripă oră- 
şelul „Serghidora“, stăpânit pe acele vremuri de Daci și botezat 

când „Sergus“, când „Crachicata“. In istoria veacului al III-lea 
după Hristos, orășelul ia numele de Soroca, 

După 9 veacuri, în hărnicia lor negustorească, genovezii, 
ajung până la Soroca, dau orașului vechea denumire de “Olhio- 
nia“ și ridică o cetate de apărare pe malul Nistrului, 

In 1475 turcii, in năvălirile lor, distrug cetatea, pustiesc şi 
dau foc târgului. In apropierea satului Lipnic din N-V judetu- 
lui, Ştefan Voevod bate pe turci, alungă peste Nistru pe tatari, 
reînoește orașul și reconstruește cetatea care, în forma de-atunci, 
veghează gi astăzi ca o strajă la Nistru, Din pricina numeroase- 
lor lupte și barbare năvăliri, locuitorii târgului nu puteau prinde 
ptei de curmei“ gi târgul căpătă numele de „Saraci“, nume care, 
prin veacul al 18-lea fu schimbat în „Soroca“. 


In istoria neamului, orașul Soroca a fost punctul de sprijin 
al diferiților voevozi. Nu numai poziția geografică, ci şi acei 
vestiți „arcași“ fácut-au ca ţinutul Sorocei să-și creeze faima 
peste veacuri. La asediul Sorocei, la 1692, Dimitrie Cantemir a 
luat parte sub conducerea tatălui său, Constantin Cantemir Boe- 
rul Petriceicu, un strămoș după mamă de a lui Hajdău, a prins 
gi vârât în închisoare la Soroca pe bărbatul Danei, Duca Vodă 
Arnăutul, ginerile lui Dabija Vodă, iar Ștefan Voevod mult a 
ostenit pe meleagurile acestea și de multe ori a urcat scările . 
spre paraclisul din Cetate ca să se 'nchine la sfinţii a căror urme 
nu s'au pierdut nici până astăzi. 

Până la anul 1848 oraşul Soroca a fost proprietatea colo- 
nelului Alexandru Cerchez gi a soţiei sale Ana, născută Ben- 
clemișeva. La 8 lunie 1848 orașul a fost răscumpărat, cu 100.000 
ruble, de către comună, luând ființă ca oraș reşedinţă de judeţ 
iar la 1874 s'a pus în aplicare legea rusă a comunelor urbane 
si de atunci orașul a devenit de sine stătător, având ocármuirea 
sa proprie. i 

Orașul Soroca se bucură de o minunată poziţie geografică. 
Poate fi asemănat cu Sinaia sau cu Piatra Neamţ. O parte din 
oraş este așezat pe munte, pe uriașele stânci de piatră; vatra 

` oraşului este în vale, pe malul Nistrului care, la răsărit, de la 
podul „Bechirului“ face, pe sub pădure, un fermecător cot, oco- 
lind stâncile împădurite până la satul Trifăuţi. 

Minunatul scoborâș pe la Bechir infátigazá o priveliște ce 
nu se poate uita, In dreapta vii; în stânga, deasupra stâncilor, 
dintre livezi şi podgorii, răsar casele satului Zastânca, mahalaua 
de gospodari orășeni, Intr'un uriaş perete de piatră se vede uşa 
unei chilii unde a vețuit până la război un schivnic. Chilia este 
la o mare înălțime de la pământ și pusnicul urca și cobora pe-o 
frânghie. Chilia cuprinde 2 încăperi: una mai mare, unde-și fă- 
cea rugăciunile şi unde se găsiau, săpate în piatră, trei icoane: 
a Si. Neculai, a Maicei Domnului şi-a Mântuitorului. Incáperea 
mică servia de loc de odihnă. Pe la mijlocul muntelui Soroca, a 
existat, pe vremuri, o mănăstire care s'a ruinat pe la începutul 
veacului al XIX-lea. Locul unde a fost mănăstirea, este însemnat 
printr'o măreaţă cruce ridicată prin strădania preotului Alexandru 
Protencu. 

Venind din spre Bălţi, pe şoseaua Oituzului, o panoramă 
minunată se deschide ochilor. De sus, orașul se vede ca'n palmă, 
cu piaţa din mijloc străjuită de statuia Generalului Poetas, — cu 
Cetatea lui Stefan Voevod, cu Nistrul care-l încinge ca un brâu 
de argint. In stânga, făcând una cu orașul, într'o oază de verdeață, 
satul Bujărăucă pe deasupra căruia se vede, în limpezimi de zări, 
la 12 km. oraşul lampoli, în Ucraina. lar peste Nistru, satul Ti- 
chinovca după care se'ntinde șesul ucrainian. Deasupra acestei 
aşezări potolite, în zilele de vară pluteşte o maramă de soare 
care s'agatá pe creştete verzi de copaci, imbrobodindu-le. E o 
vrajă care cuprinde pe călătorul ce coboară în oraș prin uliţa 
„boerească“, adică țigănească. In fața caselor frumoase se zăresc 
puradeii sub supravegherea omului măruni și cu barba însurită, 
Arsenie Stoian, primarul țiganilor. Nu e glumă să fii primar peste 
acești nomazi ai verei. Arsenie Stoian este primar peste ţiganii 
din 3 judeţe. El știe rostul și așezarea fiecăruia şi oridecâteori 
poliția, judecata sau armata are nevoe de lămuriri, numai el le 
poate da. 

Soroca este orașul cel mai bogat în şcoli, desigur pentrucă, 
în anii din urmă ai împărăției rusești ministru de instrucţie a 
fost soroceanul Casso de la Ciutulesti. La cele 14.000 de locui- 
tori sunt de ajuns: un liceu de băeţi, unul de fete, un liceu 
technic-agricol, o școală normală, un liceu evreesc, o școală pro- 
fesională, o școală de meserii, o şcoală de împletituri... Cu toate 

acestea Soroca nu poate fi socotit drept un oraș intelectual căci 
în afară de un cinematograf care rulează de două ori pe sáptá- 
mână și conferințele duminicale ţinute sub grija unui „Ateneu 
Popular“, altă mișcare nu este. Dacă cercetezi cele două librării, 
la „Biblion“ și „lasnaia Poliana“ îţi poţi face idee de intensi- 
tatea culturală a orașului. Din cărţile noui care apar în țară, 
ajung la Soroca 5 exemplare, din cari unul îl cumpără D-rul 
Vasile Ursu, unul acelaş notar din judeţ, al treilea cel ce afirmă 
acestea, iar 2 exemplare se 'ntorc de unde au fost trimise. 

Ca 'n orice oraș de graniţă, viața se scurge lent, ca o apă 
de şes. Aceiagi oameni, zilnic, aceleaşi preocupări, Monoton, în- 
tre cofetária Tumanov și Piaţa Unirei, — între „Capşa gi Palat“ 
cum se spune la Soroca, — orășenii își fac primblarea între 12 
şi 1 şi sara, după 6. Cel mai important eveniment al zilei la 
Soroca este sosirea ziarelor. Când răsună clopotul birjăresc, lu- 
mea știe c'a sosit poșta. O frământare deosebită se 'ndreaptá 
spre Meller, depozitarul. Apoi, în stăpânirea ştirilor, cititorii se'n- 
torc spre „fabrica de minciuni“ la calenea, sau, vara, spre grá- 
dina publică, — grădină văduvă de flori și vârstată de cărări, 
căci soroceanul simte ca o datorie parcă să meargă deadreptul, 
peste iarbă și nu pe alee, 

Deşi moldovenii nu formează majoritatea oraşului, judeţul 
însă este aproape în întregime moldovenesc. 

Astfel să explică de ce, sub stăpânirea rusă, veneau din 
laşi trupe de teatru care jucau operete și „canţonete“. Trupa Bo- 
bescu făcea stagiuni întregi gi a contribuit mult la ţinerea trează 
a simțemântului naţional. Si trupa condusă de artistul ieșan 
Pekea Alexandrescu ajungea până la Soroca. 

Când în 1918 am auzit pe Dumitru Tinicá, un reprezen- 
tant al unei vechi familii basarabene, cântând : 

„Ştii tu când te fineam pe braţe“, cu mirare l'am întrebat: 
De unde ştii cântecul acesta? 

— De la trupa Bobescu. 

Soroca a dat pe scriitorul Teodor Vârnav care şi-a avut 
casele bătrâneşti unde s'o fi adăpostit pe vremuri rudele, după 
mamă, a lui Kostake Chirig. De pe urma lui viefueste un des- 
cendent în persoana advocatului Constantin Várnav. 

Din punct de vedere comercial, Soroca este un oras mort. 
Negustorii mai înstăriți s'au mutat, cu vremea, la lași și la Ga- 
lati, lăsând în urmă sărăcia care a prins rădăcini adânci, Lipsit 
de cale ferată, orașul fatal, láncezeste. Deverul stagneazá. Măr- 
Íurile sunt mai scumpe ca oriunde din pricina greutátei trans- 
portului şi din această cauză nu se vând. Soroceanul așteaptă 
prilejul de a se duce la Bălți sau lași pentru a-și face tárguelile. 
Până la 1919, când Ucraina era republică independentă sub hat- 
manul Scoropadschi, circulau vapoare pe Nistru. „Parahoadele“ 
urcau dela Cetatea-Albă până la Otaci, în N. judeţului, în drep- 
tul orașului Moghilău. Din Carpaţii Bucovinei coborau plute cu 
transporturi de lemne sau goale pentru încărcat recolta și trans- 
portarea ei spre porturile din sud. Soroca atunci trăia o altă 
viaţă. Bunurile circulau cu ușurință şi eftin iar ,rublele” de aur 
umpleau pungile unui Andrei Chiroscá, Nicolai Calaragu, Stefan 
Romaşcanu și alţi gospodari din marginile orașului, 

Astăzi orașul se mândrește cu ruina unui trecut glorios şi 
cu ce l'a înzestrat natura. Stațiune climaterică, vara casele din- 
tre vii şi livezi se umplu de vizitatori. Orașul înconjurat din trei 
părți cu dealuri uriaşe, este lipsit de curenţi, având un aer moale 
şi plăcut. Pentru locuitorii dintre vii, vara este o sursă de venituri. 

Cine vrea să cunoscă Soroca sub un farmec fără păreche, 
să pofteascá în Mai. Nu cunosc ţinut care să adăpostească mai 
multe privighetori ca Soroca, Dacă urci pe deal la vila lui Za- 
haria llieg, sau mai jos la Mihail Cozlovschi, într'o după amează 
de primăvară, orașul răsare împodobit în flori roze de măr, în 
flori de cireş, de visini, de zarzári... Mirezme amării de liliac 
se'mpletesc cu aroma livezilor. Bujerouca este o mare de spumă. 
Peste Nistru, satul Tichinovca pare înhorbotat și 'mbrăcat în 
strae albe de mireasă. Dintre pomii infloriti răsare un turn verde, 
de biserică, iar Cetatea își aurește creștetul ca o coroană voi- 
vodală, 

Spre Bechir impánzeste zarea un verde viu al pădurii. Dea- 
supra Nistrului, visători printre cotișuri, scânteiază argintiri or- 
bitoare. Pe malul inverzit tinerefa orașului își primblá primăvăra- 
tecele tresáriri, 

Printre vii, pe drumul ce urcă la Zastânca, adolescenţa îşi 
poartă nostalgia, După un popas la banca dela poarta lui Jovmir, 

în urcuș leneş, tinerii ridică dealul prin aromirile podgoriilor 
înflorite, 

Privind oraşul de jos, Soroca își atârnă casele mărginașe, 
în amfiteatru. Sus, deasupra stâncilor sau în pieptul lor, căsuțe 
curate se pierd între falduri de pomi inflorifi. Te miri cum se 
acatárá spre ele locuitorii acestor cuiburi clădite în lumină, par- 
fum şi șopot de izvoare. 

Deodată, în amurgirea de Mai, dintr'o livadă, se destramă 
siragul fermecat din gușulița unei privighetori. Trebue să fie aici, 
aproape în vie la Jivov, în părul aprins cu mii de lumânări de 
muguri, sau dincoace, în livadă la Dupolini, în zarzărul clăbucit 
și luminos. De undeva răspunde o alta. Sunt numai două la'nce- 
put, două care, pe semne, în preajma nopții, au indatorirea sá fie 
premergătoarele concertului. După trei strigări, în şuer sfărâmat, 
din toate părţile răsar cântări vrăjite. Din vii, din livezi, dintre 
tufele de liliac, de pe stânci, din oraș, dela Nistru, de pretutin- 
deni, privighetorile înalţă chemările lor de dragoste. lar sorocenii, 
sub tainele cernite ale noptei, până târziu ascultă, mândri de ora- 
şul în care primăvara adună cântăreții cei mai aleși... 


D. lov 


CUGETĂRI 
De Paul Gore 


Creiafi institufiunea cea mai bună, cea mai umană, cea mai 
cultă şi puneţi s-o conducă oameni nepregátifi, cari vor funcționa 
în mijlocul unei mase şi mai puțin pregătită, şi veți pierde în cu- 
rând încrederea în opera binefácátoare a acestei institufiuni. 

* 


Auto seducerea este un lucru ráu, ignoranfa insá este si 
mai ráu. 


Familiile boeresti ale vechei Moldove 
Hâncu si Hasnas 


La 1872 apare la Bucureşti „Domnia Arnáutului, nuvelă isto- 
Trică de Alexandru Petriceicu-Hasdeu, cu prefață de I. Vulcan“. O 
editează fiul lui Alexandru, Bogdan Petriceicu Hajdău, care și el 
asociază la nuvelă unele rânduri: „Publicând una din cele mai 
“frumoase bucăţi literare ale părintelui meu, rămasă până acum 
inedită, îmi fac datoria de fiu și mai cu seamă de Român“. In 
„Revista Nouă“ (I. 1888) el adaogă la rândurile de faţă, cu pri- 
vire la această nuvelă: „Părintele meu a scris românește numai 
povestea istorică „Domnia Arnăutului“, care și aceea fusese luc- 
rată dintâi în rusește“. Biograful lui Al. Hasdeu, d-1 P. Hanes >), 
zice că „E greu de admis ca Al, P, H. să fi putut scrie în limbă 
literară atât de armonioasă“ și noi suntem de acord cu dânsul 
că traducerea n'a putut să nu treacă prin mâinele fiului său. 

Nuvela este scrisă pe baza cronicilor lui Niculce gi Nico- 
lae Costin, editate de Kogâlniceanu. Ea se rapoartá la a doua 
-domnie a lui Gheorghe Duca (1668—1672), fiind caracteristică gi 
prin elementul ei local Basarabean, înfăţișându-ne figura groaz- 
nicului mare serdar al Orheiului, Mihalcea Hâncu. Inspirația lui 
Hasdeu punând în lumină o persoană atât de tipică gi însemnată 
-a trecutului, precum cea a lui Hâncu, ar fi dela sine înţeleasă, 
însă e posibilă și influenţa asupra autorului din partea profeso- 
rului său Iacob Daniil Hâncu 21. 


1) Scriitori basarabeni. Bucureşti. 1920. 

2) Eruditul gramatic, |. D. Hâncu (rusificat, ca şi toţi Hânculeştii 
-zis Hinculov), fiu de preot, născut în 1800 la Ovidiopol (Herson), nu ştim 
dacă avea ceva comun cu boerii Hâncu. Totuşi, putem desigur zice, că 
el se interesa de, cel puţin, confamiliarii săi, D-l Haneş scrie c'a fost 
profesorul lui Hasdeu şi e posibilă astfel influenţa sa asupra ultimului. 
“Hâncu a fost directorul şcoalelor Lancasteriene in Basarabia, apoi lector 
al limbii moldoveneşti la universitatea S.-Petersburgului şi Dragoman la 
“ministerul externelor pentru afacerile Moldo-Vlahiei, 

Vidi: P. D. Draganov. Bessarabiana. Chisinău. 1912. 

Ştefan Ciobanu. Cultura românească în Basarabia sub stăpânirea 
rusă. Chişinău, 1923, 

Cine era acest renumit Mihalcea Hâncu și mai cunoscut 
prin proverbui „Vodă da, Hâncu ba“? 

— „Despre Poloni —- scrie d-1 Prof. N. Iorga 1 — Moldo- 
venii aveau apoi straja ţăranilor, rămași răzeși până în zilele 
noastre, cu toate schimbările de stăpânire, din părţile basarabene 
ale Orheiului și Lăpuşnei, vestiți Orheieni, Lăpușneni și Soroceni,. 
oameni neastámpárati si dárji, cari, chiar pe vremea lui Petru 
Șchiopul, încep a ridica domni“. 

Printre fruntagii acestor viteji, în sec, XVII, se disting mai 
ales, familiile cunoscute încă de pe timpul lui Stefan cel Mare, 
Hasnas și Hâncu. Se zice că moșiile boerilor Hâncu °) pe vre- 
muri se întindeau pela Hânc-ești, manăstirea Hâncu, Nisporeni, 
Valea Ttráisteni (com. Bolduresti), Isaicani... Aveau ei moșii şi 
în partea cealaltă a Prutului, de ex. Mânești din ţinutul Trotu- 
şului, stăpânite pe baza hrisoavelor date lui Mihalcea Hâncu de 
către Grigore Ghica-Vv. în 1659 gi Ştefănești-Vv. în 1660 *). A- 
cest Mihalcea Hâncu a dat de mai multe ori ajutoare diferiților- 
domni, însă el nu s'a împăcat cu Duca-Vv şi Grecii apropiaţi a- 
cestuia, Mihalcea a provocat o răscoală, omorând mulţi Greci. 
Numai cu ajutorul Turcilor gi Tatarilor Duca isbuti să risipească 
pe Hâncești, făcând pe viteazul serdar să fugă în Polonia“). N'am 
cercetat sfârșitul lui Hâncu, pe care îl descrie foarte romantic 
Al. Hasdeu. După dânsul, Hâncu a fost vândut și prin trădare 
a fost ucis de căpitanul Roșca, care a primit în schimb dela 
domnitor serdaria. Chiar și această moarte a lui Hâncu a fost 
caracteristică prin spiritul ei de contrazicere: serdarul zicea „ba“ 
la tot ce i se propunea, făcând totul invers. Hasdeu a cântat 
astfel „Basarabia, cu eroi ca Hâncu serdarul de Orheiu, renumit. 
prin vitejia și dorul lui de independenţă, consacrat în proverbul: 
„Vodă da, Hâncu ba“ ë). 

Precum se vede din istoria mănăstirei Hâncu D ea s'a clădit 


1) Istoria Românilor. Bucureşti. 1919, 

2) N. A, Popovschi. Istoria bisericii din Basarabia în veacul ab 
XIX-lea. Chişinău. 1931. 

3) Idem. 

4) I. S. Floru, Istoria Românilor. București: 1929. 

5) P. V. Haneş, Scriitori basarabeni. 

6) P. A. Cruşevan. Basarabia. Moscova. 1903. 


VIAŢA BASARABIEI 35 


= 


deasemenea de acest Mihlcea Hăncu, în 1678, după dorința fiicei 
sale Parascheva. N'avem timp să cercetăm toate acestea în pre- 
zent, însă credem că, dacă Hâncu ar fi fost în luptă cu Duca- 
Vodă, atunci trebue să se fi întâmplat aceasta nu pela 1671—1672, 
dar pe timpul celei de a treia domnii a lui Duca, între 1678 — 
1684. Altmintrelea mănăstirea n'a putut să-l aibă ctitor pela 1678 
și atunci ea ar fi putut să De zididá numai de fiul său Dumi- 
trașcu, marele stolnic, ceeace are deasemenea temelie, căci în u- 
nele izvoare se zice că ctitorul mănăstirei este marele stolnic 
Mihalcea (?) poate fiul lui Mihalcea, căci acesta era mare serdar, 
dar nu stolnic. 

Fiul lui Mihalcea, Dumitrașcu, a fost, precum am zis, ma- 
rele stolnic 1). El a lăsat doi fii — pe Miron, a cărui urmași în 
1821 2) s'au înscris în cartea a 6-a a nobilimei basarabene, și 
pe Nicolae, — cămăraș, de rangul al doilea ai cărui fiu Con- 
“stantin şi Hariton, în 1836 dovedind şi ei că sunt de acelaş 
neam cu Ioniță fiul lui Miron, înscris în 1821, s'au înscris dea- 
“semenea în rândurile nobilimii. Mai ales ultima ramură a dat 
multi descendenţi ?). 

O altă însemnată familie dintre căpeteniile voinicilor basa- 
'rabeni au fost Hasnagii din ţinutul Soroca *). Dintr'un hrisov 
-dela 1636 am aflat că lonaşcu Hasnas, pentru ajutorul dat dom- 
nitorului Vasile Lupu prin oameni şi cai, a primit pământuri 
dealungul pârăului Cubalta, unde au stăpânit apoi fiul său Gheor- 
ghe şi copiii acestuia lonașcu și Constantin. Se zice că lor le 
-aparțineau moșiile Hasnăşeni, Stănești, Dobogeni, Zubiceni, Ni- 


1) N. A. Popovschi. Istoria bisericii din Basarabia. 

2) A. N. Krupenski. Nobilimea Basarabiei. (1812-1912). Chişinău. 

3) Cartea (original) a nobilimii basarabene. Se găsea la pregedin- 
“tele soc. foştilor nobili — „Solidaritatea“ d-l D. I. Feodosiu, 

4) Tpyası Beccapa6ckoM [y6epncroi ApxuBnoii Komuccin. Volum II. 
“Chişinău. 1902, 

a) I. N. Halippa. La istoria familiară a nobililor Hasnaşi. 

b. Descrierea Arhivei senatorilor (1808-1813). Dosarul 183, 

Analele Academiei Române. Seria II. Tom. „XXXII. Memoriile 
“secțiunii istorice. Radu Rosetti. Arhiva Senatorilor din Chişinău. Bu- 
-cureşti. 1909. “ 

Acest articol deasemenea s'a scris după documentele şi amintirile 
“d-lui Dimitrie M. Hasnas. 

lipeşti, Șoldănești, Șofrăcani, o parte a Petreșcanilor, etc. Fiii 
lui lonaşcu (II) Simeon şi Teodor au moștenit dela tatăl lor mo- 
şiile Hasnășeni în ţinutul Soroca și Stănești şi Doboșeni în ți- 
nutul Hârlăului. Dela 1770 Simeon „din pricina unor împrejurări 
vremelnice de strâmtoare“, ocupându-se cu negotul prin Mohilău, 
trecu in Polonia, unde a gi murit. In acest timp moșiile familiare 
le ocârmuia fratele său Teodor, care în curând orbi. In urma 
acestui fapt Teodor a fost înșelat de vărul său Gavril Burdug, 
care înstrăină averile Hasnașilor lui Lascar Rosát (Rosetti), ceea-- 
ce în 1778 s'a aprobat lipsa oponenților, de Constantin Moruzi- 
Vv. Fiul lui Simeon, Dementie făcând comerț cu ceaiul din 
China, a ajuns ehiar la Ircutsc (Siberia). Imbogátit, aflând dela 
mama sa Elena despre drepturile sale nobilare, el în 1808 se 
prezintă cu o scrisoare a contelui S, Apracsin la președintele 
Divanurilor Moldo-Vlahiei, senatorul S. S. Cușnicov. După o 
costisitoare judecată, in care moştenitorii lui Rosát — Bogdan, 
Cantacuzino (mai ales logofătul Iordachi), Catargi şi Costache — 
au reușit să pună multe piedici prin rudele lor însemnate, în: 
1809 Hasnas a fost parţial restabilit în drepturile sale nobiliare 
şi moşia Hasnágeni (15 mii hectare). Totuși la plecarea lui la 
Ircutsc, pentru lichidarea comerțului său, împuternicitul şi ruda 
sa loan Galit, a avut mult de suferit dela Rosetesti, cari abia 
in 1811 au fost liniștiți de senatorul V. I, Crasno-Milasevici. 

In 1809 Dementie Hasnas se căsători cu Anfisa (1794 — 
1825), fiica căpitanului Zoie loan Cutoiani?). Așezându-se în 
Basarabia el s'a făcut moșier mare, cunoscut viticultor °), fiind 
un om foarte energic și înțelept. Pentru activitatea sa de bine- 
facere el avea 12 medalii. In 1856 Hasnaș simțind din ce în ce 
mai mult că puterile îl slăbesc, în afară de viile și moşia Tele- 
lintá (Podolia) a donat copiilor săi toată averea ce poseda; dintre 
aceşti copii fiica sa Ana se căsători cu Hristofor Teodor Tala- 


2) Cufolani (în Podolia Kofovski) işi trag origina din Cuţo-Vlahii 
de lângă Ianina. Căpitanul Zoie era moșier la Bârnova. El era bunicul 
cunoscuţilor fraţi profesori Nicolae, directorul institutului de mine la 
S.-Petersburg, şi Anatolie Dim. (n. 1865), între 1898-1915 directorul gi. 
creatorul sanatoriului din Costiugeni, cunoscut prin studiile sale ştiinți=- 
fice şi activitatea sa largă şi multilaterală. 

3) Z, Arbore, Basarabia in sec. XIX Bucureşti. 1898, 

muzi (decedat 1892), consilier de stat efectiv și președintele 
zemstvei jud. Soroca. 

Fii lui Dementie Mihail şi Ioan Hasnaș, erau cunoscuți 
moșieri, cari făceau parte din cercul fraților Leonard şi Feodo- 
siu, din care mai târziu a izvorit blocul moldovenesc. Mihail 
(1812—1905) se căsători cu Maria Ignatie Pisarjevschi (1845 — 
1916)!), iar loan cu Maria Gh. Feodosiu. Ambii frați absolviră 
universitatea din Kiev. Mai cu seamă era Mihail, care se ase- 
măna mult cu tatăl său. El a început serviciul ca funcţionar cu 
însărcinări speciale pe lângă general-guvernatorul Novorosiei 
și Basarabiei, contele M. S. Vorontov, între 1841—44 a fost me- 
mbru al judecătoriei ținuturilor Soroca și lași (Bălți), apoi 1844--50- 
judecător regional, 35 de ani a fost judecător de pace onorific, 
iar între 1881—84, cu toate refuzurile sale a fost ales mareşal 
al nobilimei jud. Iaşi, Pentru activitatea sa în contra ciumei, el 
a primit o medalie dela Vorontov însusi. In activitatea sa largă, 
de bineficeri îl ajută mult şi buna sa soție. 

Dintre copiii lui Mihail Elena s'a căsătorit cu Mih. Aldru. 
Constantinovici, ofiţer al gărzii, mareșal din Covno, fiul guverna- 

1) Maria Hasnas a fost tiica cunoscutului general Ignatie Teodor 
Pisarjevscki, (blazonul „Slepovron“), venit din Podolia, in 1840 inscris 
în nobilimea Basarabiei şi decedat în 1849. Monumentul de pe mormântul 
pierdut în uitare, lam găsit la cimitirul catolic din Chişinău. A fost 
căsătorit cu o româncă, Sefastia Tonea Buháescu (1809-1890). A doua 
fiica a generalului Lidia s'a căsătorit cu Paul Leonard, mareșalul Basa- 
rablei, Fratele ei Constantin, absolvind universitatea din S.-Petersburg, 
a fost intre 1866-69 mareşalul jud. Hotin, apoi dela 13 Noembrie 1869- 
1873 primul preşedinte al zemstvelor Basarabiei. Era unul dintre creatorii. 
si directorii băncii Tavrido-Basarabiei. S'a căsătorit cu Lidia Hristofor 
Talamuzi. 

. Fii generalului - Vladimir (1845 - 1878) şi Dimitrie (1946-1901) au. 
fost notari la Chişinău, ca şi fiul ultimului, Victor, sinucis în 1903. Fra- 
tele său Dimitrie, învăţat Kulturtrăger, între 1908-1910 a fost ajutorul 
mareşalului, apoi mareşalul jud. Tighinei. Pe timpul revoluţiei a fost: 
ucis în Mongolia. Sora sa Lidia, cunoscută literată. 

Fiul lui Vladimir, Leon, talentat profesor de chimie, pe timpul 
răsboiului Mondial a inventat mijlocul de-a scoate iod din varza de- 
mare (Crambe maritima). 

Notele despre Pisarjevski s'au strâns după cartea lui A. N. Kru- 


penski, informaţiile date de d-l D. M. Hasnag, inscripţiile de pe mor- 
minte, etc. 

torului Basarabiei. Fratele ei mai mare Constantin, a fost cu- 
noscut ca un Kulturtrăger. Al doilea Dimitrie, deasemenea bine 
cunoscut Basarabiei, s'a căsătorit cu Ana ( 1900), fiica colo- 
nelului român Anastasie Carp şi a Elizei Gh. Feodosiu. Fiul său 
Dimitrie (1895-1926), medic-aviator ce s'a distins ca voluntar în 
războiul mondial. Al treilea fiu a lui Mihail, Vladimir, s'a cásá- 
torit cu Eugenia T, Russo, 

Cel mai renumit dintre fraţi este al patrulea — Nicolae, ta- 
lentat pictor italian, mai ales cunoscut ca imitator al picturii 
sec. XIII, premiat la Roma si Florenţa, căsătorit cu Zulenea, 
marchiza Boumi. Sunt interesanti şi ultimii frați Hasnas Mihail, 
căs. Elena Const. Stavilo, apoi Larisa St Andriss şi Sergiu, 
talentat tânar, absolvent al colegiului Alexandru din S.-Petersburg, 
funcţionar cu însărcinări speciale pe lângă consiliul de miniştri, 
numit vice-guvernator la Ecaterinoslav și mort în chip tragic 
la Odesa. 

Hasnaşii s'au înscris în rândurile nobilimii Basarabiei în 
1827 !), fiind primii în întreaga Basarabie, dintre boerii băstinași, 
în 1830 recunoscuţi nobili, căci cei cari chiar in 1821 sau în- 
scris în cartea nobilimii au fost aprobafi de Senatul Imperial 
abia în 18452). 

Gheorghe G. Bezveconâi 


CUGETĂRI. 
De Paul Gore 


Mântuirea nu est: în institufiuni, pe care noi le vom creia, 
ci în noi înşine. 

Nici o instituție nu poate să existe afară de spațiu, de timp, 
de societate şi de stat. De aceia când vorbim despre o oarecare 
instituție, cât de binefăcătoare ar fi ea, noi nu putem sá nu fi- 
nem cont de tofi aceşti factori importanți. 


1) A. N. Krupenski. Nobilimea Basarabiei. 
2) Cartea (original) nobilimea. 


Producţia și comerțul de cereale în 
Basarabia sub Ruşi 


Prin tratatul de pace dela Bucureşti din 1812 Basarabia, pă- 
mânt românesc, trece sub stăpânirea rusească. 

Starea economică a provinciei la data acestei păci nenorocite- 
era mai mult decât precară, datorita faptului că populaţia nu se o- 
cupă cu cultivarea pământului roditor din frica deselor năvăliri a 
Tătarilor ; din cauza rechizitiilor turceşti, contractelor de furnizare- 
impuse cu sila de către Poartă, ca şi din cauza că Basarabia pre~ 
zintă un teren, pe care se desfăşurau adeseori răsboaie. 

Cu toată starea precară a Basarabiei, Ruşii îi atribuiau o mare- 
importanţă economică, ceeace se vede din cuvintele Ţarului Ale- 
xandru L care în manifestul său din 5 August 1818 o numeşte „ţara 
fertilă“, precum şi din prima descriere a Basarabiei alipite la Rusia, 
făcută de către protoiereul P. Cunitchi şi numită „Scurtă descriere- 
statistică a regiunei de pe Nistru, alipită la Rusia după tratatul de 
pace, încheiat de către Poarta otomană în Bucureşti la 1812*; (St. 
Petersburg 1812), înşiră următoarele cuvinte relative la Basarabia: 

„.. „acest teritoriu, aşezat între Prut şi Nistru a fost grânarur 
Principatului moldovenesc... ”. 

Aceste cuvinte ne arată toată importanţa Basarabiei din punct 
de vedere agricol, pentru Ruşii, cari, pentru a ridica importanţa ei 
economică şi a intensifica cultivarea pământului, au populat-o cu. 
colonişti aparţinând unei civilizaţii superioare. 

Astfel în anii 1813—1815 au trecut din ducatul Varşoviei în. 
Basarabia 1443 familii germane, iar dela 1816 — 1842 în judeţul 
Akerman (Cetatea-Albă) s'a format numeroasele colonii din colo- 
niştii germani veniţi din Wurtemberg. Prima colonie germană, în- 
fiintatá în 1814 purta numele de Tarutino, In 1815 s'au format co- 
loniile: Crasnoe, Maloiaroslavet, Culm, etc. In anul 1862 numárul 
coloniştilor germani se ridică până la 28.000. 

In afară de coloniştii germani în judeţul Akerman au mai ve- 
mit coloniştii din Elveţia franceză, bulgari şi cazaci. 

Graţie acestei colonizări, populaţia basarabeană începe să 
crească foarte repede. Astfel în 1812 avem 24.000 locuitori, iar în 
1816 numărul lor atinge 500.000, iar în 1855 — 1.000.000 

Această creştere a populaţiei împreună cu deschiderea debu- 
şeurilor noi pentru produsele agricole basarabene (Rusia Centrală 
şi Odesa, prin care se exporta grâu în străinătate) fac sá se inten- 
'sifice lucrarea pământului basarabean, desvoltându-se cultura ce- 
realelor. 

Baza semánáturilor basarabene o formau întotdeauna grâul cu 
“toate varietățile sale. Din principalele varietăţi ale grâului trebue sá 
numim în primul rând „arnautca“ (ble dur) cu sămânţa dură de cu- 
loare galbenă şi cu scoarţa transparentă, ii urmau: grâu de toamnă 
(ble teindre), „iarca“ ce se seamănă în Martie şi Aprilie; „ghirca“ 
(Wechselwaizen), de culoare roşie, cultivată mai ales de colonişti 
German) şi grâu comun de primăvară. 

Grâului îi urmează porumbul (ble de Turquie, mais). Acesta 
“se cultiva în Basarabia din timpurile cele mai îndepărtate. In timp 
ce grâul se cultiva mai mult pentru comerţul exterior, porumbul se 
«consuma pe lo: în interiorul regiunei. Din acest punct de vedere 
“porumbul prezintă principala cultură basarabeană, „sine qua non“, 
având pentru basarabeni aceeaşi importanţă, ce o are cartoful pen- 
tru Irlandezi, Trebue sá adăogăm, că cu toate că porumbul cere 
muncă mare, sol bun fertil şi timpul temperat, — totuşi odată copt 
'poate să rămâe fără nici un pericol până la Decembrie, şi poate să 
fie păstrat în cosniţe mai mult de zece ani. Din făina lui se prepară 
mămăligă, care înlocueşte pâinea ţăranului, iar rămăşiţele lui se în- 
“trebuinţează ca nutreţ pentru vite, ca acoperiş pentru case ca şi 
pentru încălzitul locuinţelor de ţară. 

A treia cereală e secara (secule). Aceasta a început a se cul- 
tiva odată cu aşezarea coloniştilor din Rusia Mare (Velicorusia) şi a 
celor germani. In Basarabia de Sud până la 1814 ea ma fost cu- 
noscută de loc. A fost introdusă sub influenţa distilăriilor spirtoase. 
“Cel mai cunoscut tip al secarei, ce se cutiva în Basarabia era acel 
“care provine din încrucişarea cu secara ,Probstei". Se obişnuia si 
secara comună cu bobul lunguleţ de culoare deschisă mai puţin se- 
cara americană (albă-verzue cu bobul mare) şi cea ucraineană de 
«primăvară cu bobul lungulef, cenuşiu deschis. 

In ceeace priveşte orzul, se cultivă cel cu 4 sau 6 rânduri. 

Cea mai răspândită varietate a ovăsului era „ovăs local sim- 
plu” (basarabean), cu gráunte mărunte şi uşoare; se: mai semănau 
şi varietățile ,Satilov* şi „Suedez“, 

In general ovăsul şi orzul se cultivau în Basarabia mai mult 
pentru necesităţile armatei, şi de aceia vom vedea că cultura lor se 
intensifica mereu în timpul războaelor. 

După ce am făcut această scurtă privire asupra varietăţilor de 
cereale, ce se cultivau în Basarabia sub Rust, vom intra în studiut 
suprafeţelor de cultură, al recoltelor acestor cereale şi a condifiuni- 
lor ce favorizau sau puneau obstacole producţiunii lor. 

După cum am vorbit mai sus starea agricolă a Basarabiei se: 
ridică îndată după aşezarea coloniştilor, cari au contribuit la inten- 
“sificarea agriculturei, deci şi a producţiunei cerealelor basarabene. 

Astfel în 1870 apare la St. Petersburg cartea profesorului I. 
lanson : „Statisticescoe izsledovanie o hlebnoi torgovle v odescom 
raione“ („Cercetarea statistică a comerţului de cereale în regiunea 
Odesei“), în care autorul afirmă că în partea de Nord a Basarabiei 
în judeţele Hotin, Soroca, Bălţi şi Orheiu ocupaţia aproape exclu- 
sivă a locuitorilor era agricultura. Ca o dovadă a intensificărei a- 
griculturii avem raportul procentual de pământ cultivabil cu supra- 
fata totală a Basarabiei, lată cifrele: 


In anul 1860 s'au cutivat 37,8°/ din supraf. totală a Basarabiei 
» H 1881 H H 44,6%, » 
al Ey OA OL OMS 
e » 1908 » e  650%/ » » » DN 

La cauzele sus pomenite, care au contribuit la desvoltarea pro- 
ducţiunei agricole în Basarabia, trebue să mai adăogăm şi faptul că 
încă înainte de 1830 agricultorii basarabeni încep să. facă diferite 
antreprize şi furnituri de stat ceeace fatal a provocat intensificarea 
culturelor. 

Cu regret trebue să murturisim, că nu există date certe rela- 
tive la productiunea cerealelor mai înainte de 1860, când apar sta- 
tisticele mai mult sau mai puţin obiective, şi care ne dau O oare- 
care posibilitate de a studia chestiunea de faţă. Astfel pentru 1862 
avem următoarele cifre : 


» n H 


1) „Basarabia“ de G. Filipescu și E. Giurgea Chişinău 1919 Pag. 25. 

semănat: 516.808 de cetverti de cereale 1) 
recoltat: 2.038.912 3 SU Se) 

Din această recoltă două treimi forma grâul cu porumbul; la 
„aceasta trebue să adăogăm că grâul era cultivat aproape exclusiv 
pe pământul moşierilor, iar porumbui pe cel al ţăranilor. 

Către 1864 productiunea cerealelor creşte şi pentru anul acesta 
-avem situaţia următoare : 

semănat: 519.040 cetverti 

recoltat: 3.571.580 
lar pentru anul 1865; 

semănat: 476.750 cetverti 

recoltat: 1.056.830 „°? A 

In aceste cifre ne izbeşte scăderea bruscă a cifrei ce exprimă 
“semánatul şi recolta pe anul 1865. Fartul, acesta se explică însă 
prin mare secetă suportată de agricultură în acest an. Seceta a fost 
-aşa de mare şi scăderea recoltei, după cum vedem şi din cifrele 
de mai sus, atât de considerabilă încât chiar s'a oprit exportul ce- 
“vealelor în străinătate, 

In general cu a doua jumătate secolului trecut cultura de ce- 
reale ia un avânt şi pe când în 1860 în toată Basarabia erau cul- 
tivate 110.715,3 desetini, în anul 1881 suprafaţa pământului cultivat 
(cu cereale) ajunge la 1.389.300 desetini 4). 

Acest fapt devine şi mai însemnat dacă luăm în consideraţie 
că în prima jumătate a secolului trecut agricultura se făcea în mod 
-aproape cu totul primitiv, îngrăşămintele artificiale nefiind între- 
buinfate aproape de loc, munca cea mai mare parte era manuală şi 
numai proprietarii mari şi coloniştii germani intrebuintau maşinele de 
provinientá rusească. 

Pământul se lucra aproape peste tot cu ajutorul boilor şi nu- 
mai coloniştii germani şi bulgarii întrebuinţau caii în munca agricolă. 

A doua perioadă în producţiunea cerealelor basarabene o for- 
mează perioada 1881—1900. In această perioadă se observă întro- 
«ducerea plugului de oţel, grapei moderne, tipului îmbunătăţit al trá- 


n 


1) 1 cetverti = 210 litri. 
2) „Zapischi besarabscago oblastnogo statisticescago comiteta“ 
pod redacţiei A. Egunova, Vol. I Cap. „Zemledelie“ Pag. 293. 


3) Idem Vol. II Cap. „Proizvoditelnosti Basarabii“ Pag. 305. 
4) 0,9153 desetini = 1 ha. 


-— 

surei şi ceeace e mai principal mărirea rezervei de pământ prin 
tăierea masivelor păduroase din Basarabia pentru semănăturile grâu- 
lui de toamnă şi ale tutunului 1). 

Datele statistice pentru această perioadă sunt: 


1881 | 1887 1893 


Felul cerealelor 


Suprafaţa cultivată în desetini 


a — 


|| 
Secară de toamnă . 78500, 1,3| 156039 9,1 
Secará de primávará 5900| 0,5 7594| 0,4 
Gráu de toamnă.. | 216800! 16,9| 268682| 16,1 


Grâu de primăvară | 377600, 28,4 286680, 17,3 


89297 

2074 
290222 
245182 


Cita ai ECS, 57900) 4,3] 74506 4,6] 54398 
EE ek 245500) 18,5| 308001 18,6| 300997 
In See 11400 od 12254 og 8116, 
Alte plante....... 395700] 29,8| 553377| 33,3] 432202. 


Suprafaţa totală. |1329300| 100|1667133 


1897 


1898 | 1899 


Felul cerealelor 


Suprafaţa cultivată in desetini 


gd 900 Héi 
Secară de toamnă. D|atlele 152802| 8,02 
Secará de primávará i 8899| 0,4 
Gráu de toamnă.. | d € P | ă e 1 [ul | 296942|15,5 


Gráu de primávarál culltulrel lor 
a O 
O MR ea ac nu s'aju pultut 


357089/18,74 
59607 3,13 
348600 17,2 


| 


15686 
665810, 


REN 
Suprafaţa totală. [1672139 100|1804061| 100|1905435| 100 
Din acest tablou observăm scăderea suprafeţei grâului de pri- 
măvară şi invers creşterea suprafeţei grâului de toamnă. Acest fapt 


îl putem explica prin rărirea pământurilor ţelinoase căci, este ştiut, 
că grâul de primăvară e o plantă pretențioasă, care cere un sol bo- 


1) P. V. Synadino „Creditul în Basarabia“ Chişinău 1929 Pag. 81. 

gat şi lipsit de buruene; iar cu rărirea acestui fel de sol, bine în- 
eles, sa micşorat şi producţiunea grâului de primăvară. 


Studiind mai departe tabela de 


bruscă a suprafeţei cultivate în 1893. 


mai sus, observăm scăderea 
Această scădere se explică 


prin secetă, ce bântuia în anul 1892, Agricultura a dat atunci re- 
zultate slabe şi ne existând grâu suficient pentru semănat, supra- 
faţa cultivată în anul 1893 trebuia să se micşoreze. Rezultatul in- 
suficient al recoltei din anul 1892 reese din compararea celor două 
“rânduri de cifre de mai jos, care exprimă recolta pe anii 1981 şi 1882. 


1891 1892 
Grâu de toamnă . . 1.357.424 cetv. 663.734 cetv. 
o A ea 410.148 , 188.958 ,„ 
Gráu de primăvară . 956,806 ,„ 252.147 , 
DEZA A eg 2.089.479 , 648.228 , 
Ovăs. ... 605.174 , 177.604 , 
TTT 0 3.894.975 ,„ 1.428.883 , 1) 


Această recoltă mai mult decât 


slabă şi insuficientă, aducând 


“pagube enorme economiei agricole, bineînțeles, a influenţat sl asupra 
mişcărei suprafeţei de cultură în anul ce urmează anului secetos 
(1893), adică în anul 1893. Scăderea această e pronunţată în mod 
-deosebit în ceeace priveşte suprafaţa cultivată cu secară de toamnă 
secară de primăvară şi grâu de primăvară. 
Pentru anii 1897 şi 1898 avem următoarele recolte: 


1897 1898 
Recolta în mii puduri 
Secară de toamnă . . . 6.324,2 7.144,9 
Gráu de toamnă ..... 9.608,5 17.556,8 
Gráu de primávará . 14.122,3 13.973,4 
Orz SA ac pepe e EDS 21.148,0 20.480,2 
E E 3.645,3 4.786,5 
ri a a .149.148,0 37.329,4 
etc. etc.?). 
In ceeace priveşte distribuirea cerealelor după judeţe: — ju- 


-deţul Chişinău (Lăpuşna) avea cea mai întinsă suprafaţă ocupată de 


1) Revista „Obzor bessarabscol.gubernil” pe 1892. Pag. 24. 
2) Idem pe 1897 Pag. 3 şi pe 1896 Pag. 7. 


VIAŢA BASARABIEI 45 


porumb, iar judeţul Tighina şi Cetatea-Albă predomina grâu (30,9%, 
şi 34,7%/,); secara producând în judeţul Ismail 15,5%) ?). 

Dela 1900 am găsit datele pentru perioada 1902-1911, care 
me arată întinderea suprafeţei cultivate cu cereale şi recoltele adunate 
de pe aceste suprafeti. 

Astfel avem : 


Anii Suprafaţa în deseatini Recolta în mii de puduri 
1902 2,070.859 121.494,3 
1903 2.077.660 139.819,9 
1904 2.062.524 54.824,0 
1905 2.133.805 106.647,9 
1906 2.003.694 158.844,7 
1907 2.172.594 104.852,2 
1908 2.159.570 94.131,7 
1909 2.160.045 98.996,6 
1910 2.188.118 160.990,8 
1911 2,246.597 160.309,9 2) 


Pentru a evidenția situaţia fiecărui gen de cereală în parte 
"vom complecta acest tablou cu calculul procentual între suprafețele 
-ocupate de diferite feluri de cereale şi suprafaţa cultivată pe anii 
1901 şi 1909 


1901 1909 

"e "ie 

Gráu de toamnă. .... 18,7 23,4 

Secafăi sau ce AAA OS 6,0 

Gráu de privar: 49,0 13,4 

ROTUNDO e e ee 29,5 32,6 

OT e Ee 17,6 18,8 

(VAS ee de aiba, dA 351 2,3 

Diverse ao E us 2,0 0 
100%/ 1000/, °) 


Din comparaţia dintre recoltele acestor doi ani rezultă creşterea 
'producţiunei grâului de toamnă, porumbului şi a orzului, şi micşo- 


` 


1) G. Filipescu şi E. Giurgea Op. cit. Pag. 

2) N, Moghileanschii „Proizvodstvo tleporhiebooborot i sbåt cres- 
tianscago hleba v Bessarabii" Kişinău 1916. Pag. 28, 29, 38, 39, 

3) „Basarabia“ Monografía sub îngrijirea D-lui St. Ciobanu. Chi- 
şinău 1926. 

rarea culturei grâului de primăvară şi a secarei. Acest fapt se explică 
prin cauza susarătată, adică micşorarea suprafeței pământurilor feli- 
noase necesare grâului de primăvară, cultura căruia se înlocuieşte 
cu culturele mai puţin pretenţioase a grâului de toamnă şi a orzului. 

Creşterea considerabilă a productiunei cerealelor după anul 
1909 se explică prin faptul lărgirei creditelor speciale acordate de 
către Banca Statului pentru întărirea şi întreţinerea productiunei agri- 
cole, în toate ramurile ei şi a exportului pe pieţele interne ale Ru- 
siei centrale. 

(Va urma) 


Eugen Torgașev 


DOR DE BRAZDA 


„Tatălui meu“ 


Mi-i dor de márunfigul unor paşi 
Pe rana 'njunghiatá la arat, 

De funia din corn de codálbasi, 
Ce-i simt sdruncinătura 'n omoplat. 


Mi-i dor de 'ncălțăminte de noroi, 
Cu spini bătuţi în talpa ruginie, 

De săpun din ciocălău de pápusoi, 
Ce face-o spumá-asa de sángerie. 


Mi-i dor de-ai mei lăsaţi departe 'n sat... 
Ei vând şi azi acolo tot sudoare, 

Și cred în sândul lor nevinovat, 

Că eu am prins o margine de soare ! 


Vitt Popa 


Chilimbarul 


DIN PALEOLITICUL SUPERIOR AL BASARABIEI DE NORD 


Rășina fosilă a coniferelor din perioada tertiará, cunoscută 
sub denumirea de chilimbar sau succin, a fost întrebuințată deja 
în antichitate ca material pentru confecţionarea feluritelor obiecte 
de podoabă, reprezentărilor plastice zoo- şi antropomorfe şi a 
diferitelor obiecte, servind pentru cultul religios. 

Chiar și în timpurile preistorice, oamenii s'au folosit de mi- 
neralul acesta, mai ales însă în epoca pietrei poleite, numită şi 
meoliticul, De reţinut este că succinul apare în special foarte des 
în așezările neolitice, făcând parte din așa zisul ciclu nordic al 
răspândirii culturii neolitice din Europa, fiind dimpotrivă aproape 
necunoscut printre resturile acestei civilizafiuni în sudul și sud- 
“estul continentului nostru (4). 

In paleolitic, epoca pietrei cioplite, aparţinând perioadei 
geologice trecute (cvaternarul), care sa manifestat prin prima 
apariție a omului pe pământ în calitate de purtător al unei 
culturi cu totul primitive, chilimbarul se găseşte foarte rar, fiind 
cunoscut până nu de demult numai în patru diferite locuri, află- 
toare în Europa centrală și în cea de apus. Aici succinul a fost 
scos la lumina zilei dimpreună cu inventarul cultural, caracteris- 
tic pentru faza magdaleniană a paleoliticului superior, în forma 
unor bucăţi nelucrate de mâna omului (3,18), Primul dintre ace- 
ste patru locuri este peștera; numită „Grotte d'Aurensan“ (11) 
din departamentul francez Hautes-Pyrénées, situată pe cursul f. 
Adour, la 1 kilometru spre Sud dela orășelul Bagneres-de-Bi- 
gorre, şi descoperită în anul 1869 de către d nii Emilien şi Gh. 
L. Frossard. Săpăturile făcute aici au oferit între altele și 5 bu- 
cáti de chilimbar de culoare roşie-inchisă. Succinul s'a găsit ase- 
menea într'o vestită staţiune magdalenianá „Gudenushohle“ din 
valea f. Krems lângă orașul cu acelaș nume în Austria de jos 
(12). Afară de staţiunile citate, mineralul acesta a fost constatat 

şi în paleoliticul din Cehoslovacia. (5, 9, 10). De fapt între ma- 
terialul arheologic obţinut în urma explorărilor peșterii Kostelik 
(= Pekarna= Diravica) lângă Mokrá (Mokrau) s'a notat o mică 
bucăţică de succin, iar oa doua importantă staţiune magdaleniană 
din Moravia, Zitny (Zitnyhóhle) lângă Kiritein, a oferit două bu- 
cáti de chilimbar. 

Pentru paleoliticul superior din România succinul a fost 
citat pentru prima dată în studiul savantului francez Dr. H, 
Breuil, profesor la Institutul de Paleontologie umană din Paris, 
întitulat „Stations paléolithiques en Transylvanie“ si apărut în 
Buletinul Societăţii de Ştiinţe din Cluj, tomul II (1924-25), pag. 
193-217, E vorba despre o bucată de chilimbar („un morceau 
d'ambre“) găsită de dl, Graff, fiind însoțită de industria aurí- 
gnacianá la Valea Cremenei (Buzăul Ardelean), însemnată staţiune, 
descoperită de către Julius Teutsch încă în anul 1910, Un inte- 
res deosebit trebue acordat însă chilimbarului, pe care l'am găsit 
în vara anului 1929, făcând săpături in paleoliticul superior al 
Basarabiei de Nord. 

In anul 1923 am reuşit să descoper primele resturi sigure 
ale civilizaţiei omului cvaternar în Moldova dintre Prut și Nistru 
(1). Dela această dată încoace, continuând neîntrerupt cercetá- 
rile mele, am putut constata numeroase așezări paleolitice în re- 
giunea Nistrului din Nordul ţării (2). Sunt două dintre aceste: 
stațiunea „Magazia“ din preajma satului Babin şi „Tomâna“, 
deasupra localității Cormani, în jud. Hotin, unde am aflat cu 
prilejul unor săpături sumare, dimpreună cu material arheologic 
foarte important, un număr de bucăţi de rășină fosilă. Ambele 
staţiuni se disting prin un inventar cultural caracteristic Aurig- 
nacianului superior, aparținând cronologicește ultimei glaciaţiuni 
cvaternare (Wiirm II), ceeace reiese din condiţiunile stratigrafice 
ale păturilor arheologice și din caracterul faunei (Elephas primi- 
genius, Cervus tarandus, etc) gi a florei (Pinus silvestris, Pinus 
din sect. Pinaster, Picea excelsa și Abies alba) insotitoare. La 
Cormani s'a găsit numai o singură bucăţică de chilimbar de cu- 
loare roşie-închisă în stratul inferior al staţiunii, în apropierea 
unei vetre cu cărbune din pinus silvestris (16). Cu părere de 
rău însă, starea de conservare a acestui succin era atât de nefa- 
vorabilă, încât la scoaterea lui din pământ, el s'a sfărămat des- 

compunându-se într'un număr de bucăţi mici. De notat este că 
chilimbarul din Cormani este transparent și se caracterizează prin 
un luciu sticlos gi prin faptul că se sparge uşor, producând 
spărturi concoidale. Studiul mai atent al structurii sale ne dove- 
dește că partea superioară a lui a fost puternic alterată în urma 
procesului de desagregare din cauza zacerii îndelungate în pământ, 
ceiace a format o patină destul de groasă de culoare galbenă 
(ca ceară) foarte fragilă, având suprafața crápatá. Absolut la fel 
se prezintă chilimbarul din Babin, cu o singură deosebire că cu- 
loarea patinei acoperitoare are o nuanţă ceva mai roşie. Cele 


Staţiunea „Magazia“ din preajma satului Babin, jud. Hotin 


şapte bucăţi ale acestui mineral dela Babin, s'au găsit în mijlo: 
cul industriei aurignaciane purtând habitul Aurignacianului final, 
într'un strat, caracterizat din punctul de vedere paleofitologic prin 
prezența cărbunilor de brad (Abies alba) si pinului silvestris (16). 
Exemplarele de succin ridicate aici sunt de diferite dimensiuni: cea 
mai mică bucată nu întrece mărimea unui bob de fosole, iar cea 
„mai mare dintre ele ajunge mărimea unei nuci. Forma lor e 

bulgăroasă, afară de un singur exemplar, asemănător cu o placă 
neregulată, având luugimea maximală =6,7 cm, látim. max.=2,6 
cm. si grosimea maxim=1,5 cm. 

Prof. Dr. Fritz Wiegers, oprindu-se în lucrarea sa „Dilu- 
viale Vorgeschichte des Menschen” la studiul chilimbarului din 
paleoliticul european, subliniază deosebita importanţă a desco- 
peririlor acestui fel de caustobioliti în aşezările omului cvaternar 
pentru cunoaşterea relatiunilor de comerţ, care au existat pe 
timpul acesta sau în special, ceiace pare a îi şi mai admisibil, 
pentru a putea restabili drumurile de migraţiuni a populatiunii 
paleolitice. E cunoscut doar că chilimbarul, originar din diferite 
zăcăminte din Europa, prezintă felurite varietăţi, care se deose- 
besc între ele, până la un grad anumit, în ceeace privește pro- 
prietăţile sale fizice și constitutiunea chimică. Astfel, stabilirea 
locului de origine al succinului, aflat într'o anumită staţiune 
preistorică, pe baza unui studiu mineralogic şi chimic cât se 
poate de amănunțit, ar da posibilitatea să se clarifice problema, 
din care regiune geografică anume, provine populaţiunea acestei 
aşezări paleolitice, lată de ce am încredinţat analiza chilimbarului 
din paleoliticul basarabean Institutului de Chimie anorganică al 
Universităţii din Cernăuţi. Cu cel mai viu înteres așteptăm rezul- 
tatele acestor cercetări, actualmente în curs, cărora s'a dedicat 
Dr. F. Schwarz, sel de lucrări la institutul amintit. 

Wiegers crede că chilimbarul aflat în peșterile din Austria 
şi Cehoslovacia provine probabil din zăcămintele acestui mineral 
din Polonia, unde el se găsește, după cum mi-a comunicat Prof, 
Dr, Jurij Polanskyj (Lwów), în depozitele miocene dela Delatyn, 
pe Prut în Galiţia. In orice caz pentru chilimbarul nostru pre- 
supunerea aceasta ar avea poate și mai multă valoare, mai ales 

` dacă vom lua în considerare faptul că şi în Galiţia a fost constatat 
Aurignacianul, prezentat prin şirul întreg de staţiuni sub aer 
deschis, descoperite în anii din urmă de dl. Polanskyj (14,15). 
Nu-i exclus însă ca succinul din Babin și Cormani să nu fie 
altceva decât rumanita, chilimbarul indigen (6, 7, 8, 13), cunos- 
cut din depozitele .oligocene ale judeţului Buzău şi în alte locuri, 
a cărui exploatare în mod sistematic a început însă deabia după 
răsboiul mondial (17), Să sperăm că rezultatele analizei chimice 
ne vor oieri criterii mai exacte pentru clarificarea interesantelor 

probleme, care le-am atins aici și că studiul preistoric al ţinu- 
tului nostru se va îmbogăți astfel cu noui şi importante contri- 
butiuni. 

C. Ambrojevici 

Un bucureştean în Basarabia în 1831. 


Intro excursie pe care am făcut-o în cursul anului trecut prin 
satele din Basarabia pentru a-mi aduna materialul necesar în ve- 
derea alcătuirii unei „Bibliografii a cărţilor româneşti tipărite în 
Basarabia sub Ruşi“, am vizitat o seamă de biserici. 

Cărţile le găseam în strană sau în bibliotecă ori în arhivă, a- 
dică în pod, căci bibliotecă şi arhivă propriu zisă puţine biserici au. 

Răscolind prin diferite poduri de biserici pentru cercetarea ar- 
hivei, în afară de diferite obiecte bisericeşti vechi şi stricate, am gă- 
sit în multe părţi diferite acte şi documente importante pentru tre- 
cutul bisericei româneşti din Basarabia. Intre aceste acte cele mai 
numeroase sunt aşa numitele chezăşii de cununie, despre care vom 
vorbi cu altă ocazie. Deocamdată publicăm mai la vale conţinutul 
unei astfel de chezăşii, importantă pentru istoricul relaţiilor Româ- 
nilor din Basarabia cu cei din România liberă în timpul cât Basa- 
rabia a stat sub stăpânirea rusă. 

Al. David 


ADIVERINȚA.*) 


Noi incredintátorii lăcuitorii din oraşul Chişinăului dăm a- 
cest adevărat zapisul nostru la mâna preufilor din satul Izbiştea 
uezdul Răutului, precum să fie ştiut că pentru Alexandru sin Ne- 
culai Popovici din târgul Bucureștii dila Mahalaua Precupefii. 
Noi precum că-l știm că este holtei și altă însoţire nau mai avut 
Şi acum vrând să se însoțească cu întâia legiuită cununie cu lus- 
tina fată mare fiica lui Grigorie Prodán din satul Izbistea, că 
ești fată mare și alt bărbat nau mai avut. Pentru aceasta încre- 
dintám cu ale noastre iscalituri, iară în urmă născând cât de pu- 
țină pricină ori în ce chip ar fi noi iscăliții chizás avem a răs- 
punde întru toate, iară preutul care va săvârși cununia nu va fi 
nici întro răspundere, ci însăne noi vom fi răspunzători şi pen- 
tru credință care vom sti carte ne vom iscăli însuș, iară de nu 
vom ști vom pofti scriitoriul de ne va scri numile și noi vom pu- 
ne degitile. 

In Chişinău anul 1831 Mai 31. 

Eu Vasile Siminel adiverez. 
Eu loan sîn Ivanov adiverez. 
Urmează două iscălituri grecești indescifrabile. 
Și eu dascalu Simion dila hramu sfântului Ilie adiverez. 


*) Originalul se păstrează la biserica din com. Izbište jud, Orhei. 


CRONICA FINANCIARĂ 


Inflația 


Societatea a convenit să admită un mijloc pentru înlesnirea 
circulatiilor avuțiilor sub orice formă condiționată de baza metalică. 
Este natural să primeşti marfă contra marfă, marfă contra aur,. 
ultimul fiind considerat ca o marfă universală, comodă la deplasare. 

Şi aurul cu adevărat cuvânt îndeplineşte condiţiunile cerute u- 
nui metal pentru a deveni un instrument de schimb universal, divi- 
zând schimbul în operaţia de vânzare-cumpărare. Fiind omogen, di- 
vizibil, moleabil cu valoare constantă, dur, preţ mare sub volum 
mic, este căutat fie sub formă de monedă, fie sub altă formă oare 
care, de toate societăţile, indiferent de gradul lor de civilizaţie. 

Intre timp, intervenind şi forma de schimb-creditul, chestiunea 
circulaţiei bunurilor s'a divizat în noui operaţiuni. Schimbul valoare: 
pe valoare a fost transformat întrun schimb valoare pe fágáduintá, 
timpul fiind considerat ca un factor important în raporturile de schimb 
al bunurilor. 

Numai credinţa în punctualitatea debitorilor a transformat a- 
cest mijloc al circulaţiei bunurilor din ficţie în realitate. Aşa s'a a- 
juns la concluzia că metalul admis ca istrumeut de schimb 'poate fi 
substituit prin acte cu putere juridică spre înlesnirea şi mai mare a 
circulaţiei bunurilor, 

Insă principiul a rămas în picioare. La baza schimbului pe cre- 
dit stă aurul, el fiind avuţie reală față de care se fac toate socote- 
lile. Actele emise vor avea putere la plată, dacă au la bază aur; 
cum se zice, sânt convertibile în aur. Ele sânt ajutătoare circulaţiei, 
salvând şi aici principiul economic, maximum de bunuri cu minimum 
de sfortári. Căci este uşor a emite monedă hârtie, a tipări acte, 
dându-le valoarea convenţională după necesitate, ceeace n'am putea 
spune de baterea monedei metalice, care necesită lucrări durabile, 
cu pregătiri costisitoare. 

Odată ce sa ajuns la soluţia substituirii monedei metalice, 
schimbul s'a desvoltat în mod normal, până când s'a ţinut seamă de 


£ 

legile rezultate din studiul îndelungat al fenomenelor economice, ori 
s'a răsturnat numai decât, când s'a încercat a le nesocoti. 

Aşa s'a ajuns la fenomenul inflaţiei monetare, care constă în 
punerea în circulaţie a unui stoc de monedă hârtie peste necesitá- 
tile circulaţiei, depăşind cu mult numărul schimburilor, abandonând 
normele şi dispoziţiile stabilite de ştiinţa economică, privitor la mo- 
dul de funcţionare a unei monede cu curs legal. Se suprimă con- 
vertibilitatea (schimbarea) monedei hârtie în aur, se decretează cur- 
forţat, iar ca efect direct a unor măsuri artificiale, valoarea nomis 
nală a monedei în circulaţie nu mai corespunde cu cea reală, 

Consecințele sânt multiple şi ele ar putea fi rezumate în felul 
următor: produci-pierzi, vinzi-pierzi, cumperi-pierzi, deci te sărăceşti, 
cu alte cuvinte. 

Moneda hârtie în circulaţie care nu-şi îndeplineşte rolul de mă- 
sură legală a valorilor aduce pierderi şi dezorientare pentru socie- 
tatea în plină activitate economică, Şi dacă prezinfi în cazul sus- 
pendării convertibilitáfii o înjghebare economică în embrion, natural 
devii exploatat de organizaţiile puternice. Ar îi ridicol să recomanzi 
încetarea relaţiilor comerciale cu străinătatea, mai ales astăzi când 
sehimbul este mai mult o funcţie socială. Sânt prea strânse intere 
sele ca să putem propaga un egoizm naţional. Şi zidul chinez a ce- 
dat insistențelor civilizaţiei. Pentru un stat ca România pe lângă pro- 
blema circulaţiei monetare, se pune o problemă şi mai importantă din 
punct de vedere internaţional, Ne găsim între Rusia americanizată şi 
Europa €goistă şi organizată prin sistemul cunoscut capitalist. lată 
dece (aşi spune că) se cere un maximum de prudenţă în dezlega- 
rea chestiunilor economice cu repercursiune şi pentru schimbul in- 
“ternafional. Deci vom respecta legile economice cu privire la circu- 
latia monetară, căci de aici se deduce puterea de a învinge celelalte 
-obslacole ce ne stau în cale. 

Este destul de cunoscut.răul inflaţiei monetare, cauzat de mă- 
sufile artificiale aplicate de diferite state întrun timp de pierdere a 
echilibrului material şi moral. Războiul ca un factor distructiv a în- 
curajat tot felul de măsuri artificiale, admițând intervenfionismul în 
-cêl mai larg grad al infelesului, Era natural în plin război, în izo- 
larea creată pentru state, în căutarea mijloacelor pentru menţinerea 
-organizmului, realizarea scopului, să se recurgă la această măsură, 
“cunoscându-i toate consecinţele rele. 

Dar acum să recomanzi o măsură arbitrară, este mai mult 
decât o nelegiuire. Refacerea nu se poate face pe acte ruinătoare, 
Organizmul trebue să simtă restabilirea, iar în convalescenfá venim 
cu măsuri direct folositoare. E mai raţional să renuntám la proce- 
deul inflaţiei monetare a cărei consecinţe le cunoaştem. Dar în schimb 
ni se impune o verificare superficială a sistemului de organizare a. 
creditului şi poate prin această verificare vom determina pe adepţii 
inflaţiei monetare să renunţă la astfel de experienţe dăunătoare so- 
cietăţii. 

In regimul actual s'a dat o prea mare importanţă capitalului, 
sub formă de monedă care de fapt în producţie are un rol pasiv. 
Fructificarea exagerată din război a născut specula şi tendinţele de- 
a înlocui avuţiile de prima necesitate, ce sporesc munca, prin capi- 
talurile lichide ce dau miracolul de dispoziţie de tot ce este mate- 
rie şi suflet. Dacă unii din componenţii acestei societăţi scriu isto-- 
ria războiului şi a civilizaţiei cu sângele lor propriu o altă lume- 
profită de această naivă jertfă, căutând să-şi mărească rentabilitatea 
capitalurilor. Capitalurtle lichide astfel câştigate şi plasate în indus 
trii cu scopuri distructive, atât de bine valorificate în vremuri de 
grele încercări a omenirii, au căutat aceleaşi situaţii şi în zilele de- 
după război. Insă n'au putut găsi plasamentul cu rentabilitatea fa- 
buloasă, sângele fiind cel mai bun îngrăşământ pentru sporirea lor- 

Şi atunci deţinătorii îşi retrag capitalurile din industrii produc- 
tive şi de utilitate socială, plasându-le în imobile, bijuterii, ascun- 
zându-le în locuri dosite, aşteptând momentul potrivit tendinţelor lor- 
speculative. 

Băncile care la fel au primit o parte din capitaluri spre fruc- 
tificare şi prin menirea lor sânt regulatoarele pieţelor financiare au, ` 
adâncit prăpăstia, au depărtat şi mai mult capitalul de factorii de- 
producţie, încurajând tendinţele de speculă prin dobânzi uzurare. 

Majoritatea debitorilor se văd astăzi pe cale de a înceta pro-- 
ducţia, transformându-se în autori de acte amorale, punând la cale- 
distrugerea valorilor pe căi nepermise cu scop de îmbogăţire (asi 
gurările) considerând frauda ca mijlocul cel mai eficace in dezle- 
garea problemelor de natură politico-economică. 

Coarda prea întinsă s'a rupt. De aci înainte o mulţime de má-- 
suri artificiale, arbitrare în căutarea echilibrului între creditor-debi-- 
tor, conversiunea, concordat etc. Regimul actual a ajuns la un punct. 

mort. Nemulţumiri, fricfiuni, agitafii, fără a se putea scoate răul din 
rădăcină. 

O astfel de măsură artificială de ultimă încercare va fi şi in- 
flafia, care şi mai mult va înrăutăţi situaţia, ea putând fi compa- 
rată cu o catastrofă, unde judecata nu contează. Prin inflaţie cău- 
tăm să salvăm pe cei ce au speculat activitatea şi energia şi să sa- 
crificăm victimile acestora. 

Această măsură în zilele de astăzi poate fi adoptată de cei ce 
au abandonat raţiunea şi reflectează prin sentiment. 


S. Bogos 


ROSTIRI 


De Leon Donici 


Numai atunci succesele armatei sânt posibile, când între 
front şi dosul armatelor există o legătură strânsă, când şi ostașii 
cari luptă cu duşmanul, şi civilii rămaşi în fară sânt cuprinși de 
acelaș elan de jertfă. Această regulă e adevărată și nesocotirea 
ei distruge toate puterile armatei. 

Puterile materiale în totdeauna merg alăturea de cele morale. 
lată de ce, împreună cu mobilizarea industriei, în timpul rás- 
boiului e necesară şi mobilizarea sufletelor şi a spiritului naţional. 

Imagina internă şi externă a fárii e Capitala. Capitala e 
diriguitoarea vieții în țara întreagă. Făcând cunoştinţă cu viața 
din capitală, faci, în majoritatea cazurilor, cunoştinţă cu viața țării. 


RECENZII. 


+ Vasile Laşcu. 
In ziua de 1 lunie, 
a incetat din viatá 
in vársta de 70 ani, 
| colaboratorul re- 
| vistei noastre—cu- 
| noscutul poetşipu- 
blicist basarabean 
Vasile Luchici-La- 
şcu. Ca fiu al preo- 
tului Luca Laşcu 
din Chişinău — un 
naţionalist moldo- 
vean de pe vremuri, 
un admirator al poeziei lui Vasile A- 
lecsandri şi el însuşi mânuitor de con- 
dei la revista eparhială din Basara- 
bia „Vedomstiile eparhiale* din anii 
1867—71. — Vasile Laşcu şi-a făcut 
studiile la Seminarul Teologic din 
Chişinău şi dela 1878, depe când era 
abia de vre-o 15 ani, a început să 
scrie proză şi versuri în limba rusă, 
singura în care a scris toată viaţa, 
deşi a cunoscut destul de bine, mai 
ales dela Unirea Basarabiei, gi limba 
românească. 

In anul 1905 V. Laşcu a tipărit 
prima sa dramă, intitulată „Răzbu- 
nare neizbutitá”, scrisă în 1878, în 
anul de când a inceput să scrie şi 
versuri. De atunci şi până în ceasul 
morţii, timp de 54 ani, V. Laşcu n'a 
încetat să scrie si să publice. De 
sub pana sa au ieşit: — o culegere 
mare de versuri, cugetări şi o con- 
ferintá „Despre viață” — Petersburg 
1891. „Hotarul iubirei*—dramă scrisă 
în 1883; „Lebăda neagră" (1895), 
„Teorie“, (1896), ,Maimutele litera- 
re” (1897) „Simboluri si infăptuiri“ — 
o cărticică de versuri ce a suportat 
trei ediții; „Antologia poeziei romá- 
nești*— Chişinău, 1928 şi următoarea 
serie de povestiri şi povesti pentru 
copii: „Corpul meu“, „Natca“, „Ul- 
tima imouşcătură“, „Filea-prostofi- 
lea“, „Buca“, „Poveştile Irocicăi“, 
„Inelul fermecat“ — poveste drama- 

tizată. Pe coperta „Simbolurilor st 
infáptuirilor* — ediţia treia din 1930, 
autorul mai anunţă în preparatie 
„Ultimile flori“ şi „Focuri artificiale“. 
Pe lângă toate acestea, răposatula 
scris despre „Teatrul din Chişinău“, 
din prima jumătate a secolului tre- 
cut o serie de articole apărute in 
zlarul local „Viaţa Basarabiei” In a- 
nul 1916, a colaborat la multe pub- 
licaţiuni din Petersburg si Odesa ca 
recenzent teatral, conducând în răs- 
timpuri secţiuni sau întregi publica- 
Dunt, aici in Capitala Basarabiei. sau 
in Petersburg — Capitala Rusiei de 
altă dată. 

In opera literară a răposatului se 
oglindeşte o concepţie semicrestiná, 
semihelenică asupra vieţii: Viaţa o- 
mului este o verigă în lanţul nes- 
fársit şi veşnic al vieţii omenirii şi 
universului. Singurul lucru ce rá- 
mâne după moartea omului este o- 
pera lui. Prin ea omul muritor par- 
ticipă la creafiunea nemuritoore a 
Dumnezeirei. Obligafiunea oricărui 
muritor este să se pătrundă de ade- 
văratul sens al vieţii si să caute 
să și potrivească existența poruncii 
veşniciei. Indotorirea creatorului de 
forme pentru gândirea omenească. 
este să se pătrundă de suferința şi 
dorul mulfimei, să 'nțeleagă vaerul 
surd din valea plângerilor, să pre- 
sare flori pe drumul celor condam- 
nati la chinurile crucii şi să aprindă 
o făclie pentru cei ce obrăcăesc 
în întuneric. „Ca să fii gigant în 
poezie, zise V. Laşcu, trebue să fii 
gigant în suferință, altfel nu poţi scri 
pentru toți“. 

Lirica lui V. Lascu, sobră şi con- 
cisă, a fost apreciată bine de critica 
rusească de pe vremuri. Marele Vla- 
dimir Soloviev; poetul Alexandru: 
Cruglov şi atâţia alţii au scris rân- 
duri elogioase la adresa lui V.Laşcu, 
găsind că opera sa poetică nu-i lip- 
sită de patosul adevărat carei ca- 
racterizează pe artiștii din mila lut - 
Dumnezeu. De altfel, poezia a fost 

“pentiu V. Laşcu acel elexir miracu- 
los, despre care el pomeneşte într'o 
cugetâre de a sa, zicând: „dacă omul 
ar inVenta un elixir care să-i permită 
să trălască veşnic, el ar mai trebui 
să 6 wiet şi un altul care să con- 
serve lumea de stricáciune”. Poezia 
a fost blexirul care l'a păstrat pe 
V. Laştu întreg şi curat in viaţă şi 
care vă păstra pentru posteritate 
"nectarul delicios al operii sale lite- 
rare. 

Pentru lirica românească V. Laşcu 
“a făcut Prin „Antologia poeziei ro- 
mâneşti“ aşa de mult, că ne simțim 
obligaţi să vorbim în chip special 
“despre actasta. atrăgând atenţia ce- 
lor în drept, să caute să-i desăvâr- 
şească Opéra prin editarea unui nou 
“volum de poezii traduse din poeţii 
români, ln Primul volum, apărut în 
1928, cu o prefață foarte documetată 
şi elogioasă a academicianului pro- 
-fesor Ştefan Ciobanu, au intrat peste 
60 de perle din poeţii români ca Mi- 
“hail Eminescu, Vasile Alecsandri, Gr. 
Alexandrescu, Gheorghe Coşbuc, A. 
Vlahuţă, P. Cerna, 6. Morun, Ion 
Minulescu, M. Zamfirescu, N. Bel- 
diceanu, St. losif, D. Anghel, G. To- 
pârceanu, Al. Ti Stamatiad, I, Să- 
vescu, T. Robtanu, (G. Popovici), 
lon Al, George, G. Bacovia, Lucian 
Blaga, Demostene Botez. Mihail Co- 
dreanu, Nichifor Crainic, V. Deme- 
trius, Ovid Densuşeanu, Victor Efti- 
min, loa Foti, Octavian Goga, G. 
Gregorian, Emil Isar, I. Valerian. V. 
Voiculescu, G. Talaz, M. Baiulescu, 
N. Milcu, Al. Terziman, 1. Nenifescu, 
şi A. Verea. Dela 1928 si până in ul- 
“tima clipă a vieţii, Vasile Lascu a 
tradus și parte a publicat în ziarele 
ruseşti din Chişinău, atâtea alte poe- 
zf din maeştrii versului românesc. 
Adunarea lor într'un nu volum şi 
repetarea primului se impune. Pe 
calea aceasta, publicul cetitor care 
ştie să citească numai ruseşte (și un 
astfel de public îl avem nu numai în 
Basarâbia, dar imprástiat în lumea 
întreagă şi in Rusia) ar outen sá 
guste din farmecul poeziei noastre 
româneşti, căci Vasile Laşcu este un 
traducător ideal. El ştie să se iden- 
tifice cu autorii pe cari îi transpune 
în limba rusă. St. Ciobanu se ex- 


primă astfel despre insusirile de tra- 
ducător ale lui V. Laşcu: „Din toată 
pluralitatea de stări sufleteşti, de ta- 
lente, de epoci, de direcţii -- tradu- 
cătorul a creiat o singură gamă; în 
„Antologia“ aceasta multicolorá tre- 
saltă, se sbate un singur suflet, se 
aude un singur acord lăuntric. Dacă 
e adevărat că cetitorul tráeste stă- 
rile sufleteşti ale autorului, că în el 
se repetă procesul de creaflune, — 
V. L. Laşcu a atins taina cea mai 
înaltă a pătrunderii artistice în crea- 
fiunea altuia, el a stiut sá se puie 
ía rând cu autorul. V. Laşcu s'aco- 
borit în regiunea aceia ascunsă, a 
pătruns in adâncul sufletelor auto- 
rilor pe care îi traduce şi a extras 
de acolo ceia ce era înrudit cu suf- 
letul său, ceiace atinge în chip re- 
flexiv strunele sale, tulbură inima 
sa, ceia ce il bucură sau îl îndure- 
rează, mai ales ceia ce”! indurereazá. 
Şi acorduri muzicale, limpezi, mi- 
nunat de gingaşe şi subtile — răsar 
în ritmuri noui, în limbá-stráiná, dar 
nu par deloc o traducere. De altfel, 
asta nu mai este o traducere pasivă, 
făcută artistic de un maestru al cu- 
vântului; asta nu mai este o tehnică 
a versificaţiei; asta nu-i o transpu- 
nere rece a pveziei străine, a talen- 
tului strein, a bucuriei şi durerei 
străine. Asta este o pătrundere in- 
sufletitá a firel artistice streine, a 
sufletului strein... V,L, Laşcu a fost 
un adevárat poet ín aceste minunate 
traduceri din lirica românească” — 
termina Şt. Ciobanu. PH 


loan Petrovici. Impresii din Italia. 
Buc. Ed. Casei Scoalelor 193'. Un 
vol. de 216 p. cu 12 clişee şi Peste 
hotare, aceiaşi editură 1931, cu 9 
clişee. 

D-nul I. Petrovici a îmbogăţit li- 
teratura noastră turistică atât de 
săracă, cu 3 volume: Raite prin fa- 
ră, Impresii din Italia şi Peste ho- 
tare, apărute la intervale aproape 
regulate. Neîntrecut mânuitor al con- 
deiului, având talentul de a captiva 
pe cititor dela primele rânduri prin 
fraze spontane, nemestesugite, ob- 
servator fin şi plastic în descrieri, 
D-1 Petrovici, pe care generaţia de 


studenţi dintre 1906—1912 nu-l poate 
uita prin minunatele sale Amintiri 
universitare, a reuşit să ne dea trei 
lucrări, ce nu trebue să lipsească 
din biblioteca nici unui iubitor al na- 
turei şi călătoriilor. 

Volumul despre Italia are o legă- 
tură intimă intre capitole, carl se 
succed în ordin cronologic. Veneţia 
te reţine prin deceptil, la cari de si- 
gur a contribuit pentru noi Românii 
şi sonetul lui Eminescu. Astfel: marea 
nu se vede, gondolele negre şi gon- 
dolierii prozaici, canalele cu apă mur- 
dară, case mucegăite şi obscure cu 
obloane la fereşti din cauza fánja- 
rilor, nopţi pline de melancolia unul 
trecut apus pe vecie, etc. Milano, 
autorul ni-l redă scánteetor de viaţă 
şi mişcare comercială. Roma te far- 
mecă prin suprapunerea a trei lumi: 
antică, pontificalá şi am putea zice, 
mussoliniană. Imprejurimele Romei 
extrem de interesante şi variate. 
Neapole te atrage ca un magnet şi-l 
trăeşti fără să-l vezi, iar când ai 
terminat de citit acest capitol, simţi 
nevoia de a-l mai reciti odată. Ferice 
de autorul care spune multe in cu- 
vinte puţine şi lasă răgaz imagina- 
Dei cititorului să lucreze în libertate! 

Volumul Peste hotare are capitole 
disparate cu descrieri de localităţi 
din Austria, Bavaria, Turingia, Sa- 
xonia, Alsacia etc. Nu găsesc decât 
o singură lipsă acestor volume: ab- 
senta schițelor cartografice de orien- 
tare In volumul despre Italia e ne- 
cesará o reprezentare cartograficá 
cât de sumará a acestei ţări. Fără 
o hartă a Tirolului italian, ce se face 
cititorul la capitolul Printre Dolo- 
mifi, unde sunt inşirate atâtea oraşe 
dela Veneţia la Meran? Nu toţi in- 
telectualii au la îndămână un atlas 
şi o călătorie devine mai utilă când 
o poţi urmări pe hartă. In volumul 
Peste hotare, schiţele cartografice 
se impun la fiecare capitol sie de 
dorit ca autorul să le introducă la 
ed Il-a. E curios că numai publica- 
tille similare nemtesti şi anglo-sa- 
xone au schite cartografice. Popoa- 
rele latine—le neglijeazá Au apárut 
în ediții splendide călătorii'e lui Mau- 
passant, Pierre Loti, Sven Hedin — 
toate fără hărți! Oricât ar fi cineva 

de puțin familiarizat cu mânuirea 
unui atlas, nu poate să nu privească 
cu interes o schiță cartografică im 
intimă legătură cu textul şi atunci 
călătoria se imprimă mai uşor în 
minte, chiar dacă lucrarea n'ar avea 
nici un clişeu. Cligeul cel mai folo- 
sitor intro carte de călătorie, este 
harta, Raşcu 


Hasdeu povestind copiilor — aşa 
se numeşte culegerea de poveşti, 
poezii şi povestiri — nu toate chiar 
pe înţelesul copiilor şi tintretului. pe 
care le-a adunat, intrun volumas drá- 
gut de 128 pagini, Editura Libráriet 
Socec din Bucureşti, pe preţul de 
40 lei. 

Sub portretul marelui nostru basa- 
rabean, la inceputul volumaşului, sânt 
tipărite următoarele rânduri de Ni- 
colae lorga: B. P. Haşdeu „a fost 
un om genial. A dispus de cunostinti 
neobişnuite in toate domeniile, aşa 
încât oricând putea ulmi pe cei mai 
mulţi; a avut un spirit elastic, cum 
cu greu s'ar mai găsi altul si, pe 
lângă acesta, pătrunzător. ascuţit; 
a fost un scriitor îndrăzneț în luptă 
şi de o necruțătoare ironie, a fost un 
convorbitor care aducea în discuţie 
puncte de vedere nouă, și, când nu 
putea lumina, orbia prin scăpărarea 
scânteielor, şi când nu putea con- 
vinge pe duşman, îl îndepărta prin 
jignirea crudă a mândriei celei mai 
legitime, a sentimentelor celor mai 
îndelung si mai adevărat iubite, 
Chiar biruit în faţa lumii, el işi în- 
conjura retragerea de o strălucire 
meşteşugită care silea ochii sá se în- 
chidă şi lăsa totdeauna impresia une? 
superioritáti omeneşti netăgăduită“. 

Deşi nu tocmai pentru bucăţile a- 
dunate în volumaş s'ar fi pctrivit ca 
N. lorga să scrie rândurile de mai 
sus, totuşi cartea poate fi citită cu 
mult interes de către aceia caripre- 
fuesc vioiclunea povestirii, asa cum a 
dovedit-o B. P. Haşdeu în „Povestea 
Crinului“, în „Copilul din Codrul Cos: 
minului“ şi „Cei trei Muşchetari” şi 
filosofia verificată in imagini bogate 
si simțiri adânci până la religiozitate, 
de care sânt pătrunse versurile din. 
volumaş. PG. 

„Lupta pentru limba românească 
şi ideia unirii la Românii din Basa- 
rabia după 1812'.— L. T. Boga. — 
Chişinău 1932. — Intro brogurá de 
34 pagini dl. L. T. Boga tratează, 
în bună parte folosind do:umente 
inedite din Arhivele Statului din Chi- 
şinău, cele două chestiuni cardinale 
ale sufletului românesc din Basara- 
bia : limba şi conştiinţa naţională. 
Evident chestiunile desvoltate în 
scrierea menţionată merită toată a- 
tenfia şi materialu! departe de a fi 
-epuizat are nevoie de complectári. O 
contribuţie—putem afirma preţioasă— 
este şi lucrarea de față. 

Primă parte privitoare la lupta 
pentru limba românească în Basara- 
bia se poate consideră ca o sinteză 
a rezultatelor obţinute până în pre- 
zent, luminate şi printr'o serle de 
precizări documentare inedite. 

In ce priveşte parteaa două a lu- 
crării: ideia unirii la Românii din Ba- 
sarabia, aici terenul este incă in- 
complect prelucrat. Dovezi de trezi- 
rea şi manifestarea conştiinţei natio- 
nale a basarabenilor sunt destale— 
«dela 1812 incoace—, dar atitudini 
pentru unire sunt greu de găsit şi 
precizat. Trebue să ţinem cont ina- 
ceastă privinţă de uriaşa forţă de 
stat poliţist, cu deosebire in Basa- 
rabia, a Rusiei ţariste de pe vre- 
“muri. Totuşi dl. Boga atinge che- 
stiunea, aducând şi câteva preţioase 
contribuţii : o pecete moldovenească 
dela 1817, care a stârnit îngrijorarea 
autorităţilor ruseşti şi mai ales sin- 
cera şi naiva mărturisire din actele 
oficiale ale stăpânirii ruseşti din 
1839, 1848, 1858, 1861, 1863, 1867, a- 
tâtea date care evocă frământările 
sufletului românesc din principatele 
unite — din care se trădează şi ceea- 
ce fromânta şi sufletul românesc 
din Basarabia: ,moldavofilia*, visuri 
pentru „0 singură Românie unită” 
„mişcarea națională unionistă"... 

D-l Boga nu poseazá ca scriitor 
şi nu este un adeptal frazei; în rân- 
duri limpezi şi simple cu rară per- 
spicacitate ştie să aleagă utilul de 
neut, lăsând la o parte amănuntul 
mort care îngreunează aşa de mult 
cărțile obişnuite de erudiție. D-sa 
este şi un iscusit sistematizator, 


prezentând chestiunile cele mai gin- 
gaşe simplu, lămurit șiordonat. Este 
bună şi ideia ca să se adauge lu- 
crării şi cáte-va facsimlie impor- 
tante. Cartea este accesibilá oricá- 
rui cititor. E 


G. Kiváran-Rázvan. Pe drumuri 
africane. Buc. Ed. Libráriei Pavel 
Suru 1932. Un vol. de 180 p. cu 40 
cligee fot. Preţul 80 lei. 

Lucrarea de mai sus este cea din- 
táicarte despre Algeria scrisá de un 
român. Am urmărit — pare mi-se in 
ziarul Curentul — publicarea acestei 
fermecătoare călătorii, capitol cu ca- 
pltol şi acum cu satisfacţie îmi im- 
bogátesc literatura turistică a bi- 
bliotecei mele, cu un nou volum, 

Pentru noi Románii, Egiptul este 
mai la îndămână şi mai tentant decât 
Algeria, care e prea departe Din 
sudul Franţei insă se poate merge 
uşor, căci numai 26 ore cu vaporul 
sunt suficiente, pe când nouă ne tre- 
bue cu vapoarele româneşti 4 zile 
până la Alexandria.. In consecință, 
autorul porneşte dela Marsilia, nu 
dela Constanţa şi pătrunde în pus- 
tiul Saharei până la Ouargla. 

Deschizând cartea, remarci Ime- 
dat planul original al autorului. Re- 
nunfánd la descrierea amănunţită şi 
cronologică a călătoriei, îi dá un far-, 
mec neobişnuit alegând momentele 
impresionante şi sintetizându-le în 
capitole independente unele de altele. 

Deşi — pentru acel ce cunoaşte 
Algeria — lipsesc multe puncte in- 
teresante ca: Oran, Constantina, o-- 
raşele moarte romane şi altele, to- 
tuşi lucrarea prezintă un text ar- 
monic, uşor de citit, impresionant 
si destul de instructiv — cu toate 
lipsa hărţii dela stársit—Cligeele ori- 
ginale şi perfect de bine reuşite, atrag 
şi pe un cititor profan. Păcat că pre- 
ful prea mare pentru aceste vremuri, 
cu toată reclama sugestivă ce ín- 
veleşte coperta, nu fac accesibilă 
cartea marelui public. 


G. Raşcu 

„Cultura Poporului“ sub îngrijirea 
Asociației Invăţătorilor din Cetatea- 
Albă. Director T. Iacobescu — An. 
111 Nr. 2-3 Febr. Mart 1932. In ace- 
leaşi excelente condițiuni tehnice, cu 
un variat şi bogat material, înfrumu- 
setate şi cu câte-va clişee reuşite, 
care îi dá o înfăţişare simpatică, ne-a 
sosit la redacţie numărul dublu 2-3 
al revistei. „Cultura Poporului“ din 
Cetatea-Albă. Primul articol semnat 
de Tudor Rázesu este o închinare 
zilei de 27 Martie: Unirea Basarabiei. 
„In Sfatul Țării s'a plămdit unirea. 
„Ziua de 27 Martie a însemnat în 
„viața țării noastre,cel mai de seamă 
„eveniment istoric, fiindcă cea din- 
táiu provincie românească revenea 
la căminul Potriei, după un veac 
de inlánfuire., 

„Se cuvine cinstirea curată acelor 
bravi luptători ai neamului „nostru 
cari au grăbit un proces, ce în- 
târzâia,“ 

Revista ese sub ingrijirea Asociaţiei 
Invăţătorilor din Cetatea-Albă şi în 
deosebi, acest număr conține nume- 
roase articole, care tratează prob- 
lemele şcolare : „Adaptarea invátá- 
mântului la viața locală“ semnat de 
cunoscutul publicist şi pedagog A. 
Culea, apoi „însemnări dintro ex- 
-cursiune pedagogică în Germania“ ; 
»Individualitate — Personalitate” ; 
„organe de control în învățământul 
primar“ ; „Familia ca factor prim 
în educația poporului“ ; „O metodă 
practică“ ; „Matematica activă“ etc. 

De relevat articolul „Monografia 
comunei Plătăreşti, semnat de Pa- 
nait Antohi şi Mircea Ispir, urmarea 
unor studii monografice din judeţ, o 
prețioasă contribuţie la cunoașterea 
provinciei noastre. - 

Cu studii de specialitate, presărată 
şi cu alese articole beletristice,având 
şi o bogată parte informativă, revista 
învăţătorilor din Cetatea-Albă, de sub 
harnica şi inimoasa conducere a d-lui 
T. lacobescu, reprezintă muncă, pri- 
cepere, suflet, jertfă, 

Gë 


INSEMNĂRI 


Vasile Conta (1845—1882) pe care 
intreaga presă românească l'a come- 
morat cu prilejul implinirei a cinci 
zeci ani dela moartea sa, merită să 
fie pomenit şi in această publicatiune 
cu caracter regional şi care Une cu 
totdinadinsul să se ocupe de prob- 
lemele basarabene, cu tendinţa de a 
umplea un gol simțit în publicistica 
românească, Această comemorare 
este cu atât mai indreptátitá în „V. 
B.*,cá4 Vasile Conta a fost unul din 
scriitorii români care a tratat cu 
multă pătrundere şi cu nefármuritá 
iubire chestia Basarabiei. Ne referim 
la acele articole judicioase pe care 
le-a publicat V. Conta în „Steaua 
Dunării“ la 1878. Aceste articole au 
fost scrise cu atâta dragoste şi du- 
rere pentru provincia noastră, că se 
crelase chiar o legendă, că Vasile 
Conta este basarabean de origină *), 
ceea ce nu corespunde realităţii, V. 
Conta fiind născut în satul Ghidăo- 
seni, jud. Neamţului, dintr'o familie 
prea modestă de preot şi a răzbă- 
tut în viață numai mulțumită ex- 
traordinarelor sale însușiri. A ajuns 
să studieze cu mijloace puţine şi cu 
totul intâmplătoare la Academia Mi- 
hălleană dela laşi, apoi în străină- 
tate — a fâcut studii superioare de 
comerţ la Anvers şi dreptul la Bru- 
xelles, reuşind să scrie la vârsta de 
25 ani prima lui lucrare filosofică, pe 
care au lăudat-o conducătorii suf- 
letesti de pe atunci ai Apusului Eu- 
rovean — Darwin, Spencer, Hăekel. 
Biihner, Sully Prud'homme şi alţi 
prozitivişti. La vârsta de 28 ani, Va- 
sile Conta a ajuns profesor de drept 
civil la Universitatea din laşi; la 
vârsta de 31 ani — deputat, remar- 
cándu-se printr'un talent superior de 
oratorie argumentată, logică, imbrá- 
cată în frază concisă; la vârsta de 
33 ani — ministru de instrucţie pu- 
blică şi la 36 de ani membru la 
Inalta Curte de Casaţie şi Justiţie; 
moare la vârsta de 37 ani. 


*) In volumul de „Opere Comp- 
lecte“, apărut în 1914, la Sfetea, în- 
grijit de d. Octav Minar, se face a- 
ceastă afirmaţie eronată. 

Cu drept cuvânt s'a pus întrebarea, 
dacă în numărui marilor bărbaţi ai 
neamului nostru românesc a mai fost 
vre-un altul. care pornind dintr'o fa- 
milie modestă şi săracă dela ţară şi 
fără sprijin din partea cuiva, să a- 
jungă atât de sus numai prin muncă 
stăruitoare şi prin merite personale? 
Şi pe lângă cariera sa strălucită, Va- 
sile Conta se ocupă, în mijloculunei 
societăți indiferente şi nepregătite 
spre a-i gusta opera, cu formularea 
unei concepţii filosofice, care dacă 
astăzi ni se prezintă prea învechită, 
pe vremea sa atrăgea atenţia cori- 
feilor gândirei europene; se ocupă cu 
ziaristica, făcând o ziaristică supe- 
rioară, scrie versuri cu caracter filo- 
sofic în „Convorbiri Literare“. Toate 
acestea ni'l arată pe primul filosof 
român şi autorul „Tenriei fatalis- 
mului“, „Teoriei ondulaţiilor univer- 
sale“, „Originei speciilor“, „Introdu- 
cerii la Metafizică“, „Bazelor Meta- 
fizicei” şi altor, — intro lumină fru- 
moasă si dătătoare de nádejdi in vii- 
torul culturii româneşti. 

Profesorul Rădulescu-Motru, re- 
cunoscut şi el ca un creator de con- 
ceptie filosofică românească, intrun 
prea frumos articol consacrat voca- 
țiunii filosofice a lui Vasile Conta 
scria decurând în revista „România 
Literară“ : „Aceia cari se îndoesc de 
viitorul culturii româneşti, să reflec- 
teze un moment numai la destinul a- 
cestui filosof. Prin sărăcie, boală şi 
nenorocire, el a ajuns să desăvâr- 
şească munca la care era chemat“. 
Prin vocaţiile unor aleşi ca Vasile 
Conta se întreţine nemurirea spiri- 
tuală a popoarelor. Pat: 


Hipertrofia eului în poezia rusă 
contimporană.— Este cunoscută ten- 
dinta sufletului omenesc de a-și e- 
xagera valoarea propriei sale per- 
sonalitáti. In virtutea acestei tendinţi, 
suntem totdeauna dispuşi să credem 
că făptuirile noastre sunt cu totul 
superioare. Dacă acest fapt se pro: 
duce în mărunte manifestări ale vie- 
tei unor personalităţi fără importanţă 
pentru societate, le intámpinám cu 
un zâmbet subtil în colțul gurei: ele 
ne apar ca şi normale, deoarece din 


aceste exagerări ies uneori tendinţe 
folositoare de mai bine. 

Nu vorbim despre acele persona- 
litáfi pe care o soartă ironică le a- 
runcă unde nu le-ar fi nici odată lo- 
cul. E vorba despre oameni pe cari, 
multi dintre noi, suntem dispuşi să-i 
considerăm în afară de normalitate, 
despre... poeţi! 

Nu este vorba de fermecătoarele 
exagerări ale poeţilor care ne fac să 
petrecem plăcute ceasuri intrun colţ 
de cămin. Suntem deprinşi de mult 
cu suferinţele pe cari în mod exa- 
gerat ni-le descriu poeţii, şi chiar 
ne plac. Asemeni, suntem fermecati 
de mica importanță pe care discipolii 
lui Apolo o dau ființei omeneşti ori 
decâteori o compară cu divinitatea, 
sau cu imensa creaţie a lui Dum- 


- nezeu 


Clasicui Theodor Tiutcev, contim- 
poran şila Veimar al marelui Geothe, 
zice: 

„Natura nu va şti trecutul însă, 

„Nici omul care-i pentru noi abis— 

„In fața ei ni-i viața groaznic 

strânsă : 

„Suntem doar al naturei simplu vis! 

Ce bine stă poetului să se consi- 
dere, în fața veşniciei naturei, un 
simplu vis! 

Dar nu tot aşa stăcazul cu poeţii 
moderni ai Rusiei, Ei sufăr de o e- 
xagerare a valorii personalitátel, 
vecină anormalitáfei. 

Asa de pildá, e Alexandru Blok. 

Intr'un cántec ne spune cá ela 
venit pe lume ca sá priveascá la 
cer, la munți, la soare şila inválui- 
rile mărei. Apoi: 


„Am prins tot universu'ntr o 

privire : 

„Eu sunt stăpânul lui !*. 

Intrucât prin minte-i trec dese re- 
velatiuni, şi pentrucă toate gându- 
rile i-au născut din suferință, el 
singur poate cânta pe această lume: 


„Să cânte aşa, au cui îi stă în 

putință ? 

„Nu-i nimeni decât eu!“. 

Mai mult, el va trăi mai mult de: 
cât însuşi Astrul despre care toată 
lumea zice că a mijlocit viaţa aces- 
tui pământ. 


VIAŢA BASARABIEI 63 


„Eu voi cânta... eu voi cânta de 

soare 

„Șin clipa morții lui !*. 

Această exagerare culminează în 
poezia pe care şi-o întitulează: „EU!“ 
şi pe care O transcriem, în parte: 

„Eu sunt gingăşia cuvintelor line! 

„Toți ceilalți mi-au fost vestitorii 

în țară! 

„Eu primul găsit-am a limbii 

comoară.— 

„Gândiri mincinoase şi cugete 

fine ! 


` „Eu? — Râul cu limpede mers ! 
„Intoarcere neaşteptată ! 
„Eu? — Tunet vioi ca un vers! 
„Eu ?-— Piatră de preț nestimată ! 


„Sunt apa ce rupe şi totul 
cuprinde, 
»Chemare de codru întins şi 
umbros, 
„Sunt floarea ce vara pe câmpuri 
se 'ntinde, 
Eu numai pricep și înțeleg cu 
olos !“. 


Cu mult mai moderată este auto- 
tămâierea altui poet rus, nu mai pu- 
țin talentat, Valerii Briusov, în poe- 
zia ce poartă acelaş titlu ca şi pre- 
cedenta: „EU !.“. 

„In pâcla contrazicerilor*, poetul 
nu și-a sleit forţele. Si nu şi-a „ros 
nici mintea ’n angrenage grele!“ In- 
totdeauna a iubit visul şi cuvântul, 
şi a consacrat versurile sale tuturor 
zeilor. Dar, 


„Am ridicat a mele rugi Astartei și 
Gecatei,— 
„Pontif suprem, jertfibam sánge-a 
sute de vieţi“... 
totuşi, pe urmă mergea la picioa- 
rele crucificátorilor şi glorifica iubi- 
rea tare ca moartea. 
Apoi işi aminteşte că in grádinele 
liceelor şi academiilor, el era: 


„Sârguitor şcolar, pe mine toți 
mă lăudară, 

„Căci singur eu căutasem farmece 
"n cuvinte !* 


- Umblánd prin insula plină de sta- 
tui, a visárel, urma, când un drum 
plin de văpaie, când unul şters de 'n- 


tuneric profund, se *'nchiná celor „mai 
corpolenţi şi se cutremură numai la 
presimtirea umbrei lor. 
„Eu am iubit şi pâcla contrazi- 
cerei bizară, 
„Și-urzicele fatale cu nesafiu le-am 
căutat : 
„„Pe mine visele si vorbele má 
b fermecară, 
„lar versul meu la Zei Pam 
consacrat !". 
Consecvent cu sine insusi, Briusov» 
poetul de talent şi cu renume în ul- 
timele decenii ale epocei ţariste, s'a 
grăbit sá se închine actualelor zei 
corpolenţi ai democraţiei ruso-so- 
vietice. 
Dar şi inconsecventa poate uneori 
ucide... 
Mihail J. Pricopie 


Amintiri despre A. Puşchin.--Cre- 
dincioşi programului nostru de a în- 
registra tot ce găsim întâmplător 
despre trecutul Basarabiei, socotim 
util să pomenim despre câteva pa- 
gini scrise de bătrânul român basa- 
rabean Zamfir C. Arbare, în revista 
ruseasca „Munyeuie ronsi“— Anii tre- 
cutului“ — Iulie 1908, Petersburg, de- 
spre unele amintiri în familia sa a- 
supra marelui poet rus Alexandru 
S Puschin din anii exilului la Chi- 
şinău, 1820 — 1823. Aceste amintiri 
i-au fost povestite d-lui Z. Arbore 
de răposata sa mătuşa Ecaterina Z. 
Stamo, soră cu - răposatul său pă- 
rinte— Constantin Zaharie Rally. 

Trăsăturile caracteristice ale lui 
A. Puşchin, în baza acestor amintiri, 
sânt aceleaşi pe care le cunoaştem 
şi de aiurea: uşurateca lui înflă 
cărare faţă de femei şi liberalizmul 
revoluţionar în discuţiile politice. In 
consecinţă, A. Puşchin a făcut de- 
claraţii de dragoste şi Ecaterinei Z. 
Stamo — femeie márunficá, dar cu 
trăsăturile fefil foarte expresive, 
smadă, cu ochi mari frumoşi, foarte 
inteligentă şi cetită, dar care, având 
o cu totul altă concepţie asupra ra- 
porturilor între bărbat şi femeie. a 
ştiut să-i reziste lui Puşchin şi sá'l 
facă să-i rămâle prieten şi devotat 
şi după plecarea sa din Chişinău la 

Odesa. O aventură mai puternică şi 
cu rezultate fericita pentru literatură 
avu A. Puşchin in tabăra de ţigani 
de pe moşia lurceni ce aparţinea lui 
Constantin Z. Rally. In această ta- 
bără poetul s'a amorezat de frumo- 
asa tigancá, pe care a descris-o a- 
poi in poema Zamfira. Escapada a- 
ceasta a lui Puschin este povestită 
cu destule amánunte de informatoa- 
rea d-lvi Zamfir Rally-Arbore. Ceva 
mai putn ni se povesteşte despre 
liberalizmul, revoluţionar al marelui 
poet. „Oh, í! était tout-a-fait rou- 
gel'—iată fraza ce o spunea Ecate- 
rina Stamo despre Puschin şi mai 
adăogea că în casa soţului el—con- 
silierui de colegiu Apostol C. Stamo, 
când se discuta în prezenţa lui Pus- 
chin chestiuni politice, acesta era 
totdeauna rugat să vorbeaseá fran- 
țuzeşte,—„pour que les -domestiques 
ne comprennent pas“, pe când în ab- 
senta lui Puşchin, temele politice e- 
rau discutate în limba grecească. 

Informatiunile, pe care le căpătăm 
din amintirile de familie ale d-lui 
Zamfir C Arbore despre A. S. Puş- 
chin din perioada vieţii acestuia la 
Chişinău, in anii 1820—1823, sânt 
importante pentru noi şi pentru fap- 
tul că aflăm ceva şi despre o oare- 
care influentá de concepţie politică 
a lui Puşchin asupra celor cu care 
venea în contact poetul. Astfel pă- 
rintele d-lui Zamfir Rally Arbore — 
Constantin Zaharie Rally. pe lângă 
că era un admirator al lui Voltaire, 
Jean Jacques Rousseau, Condillac 
si Byron, în urma prieteniei cu Pus- 
chin şi-a căpătat o reputaţie destul 
de rea în ochii administraţiei ruseşti, 
` ceiace l-a stánjenit mult în carieră, 
din care cauză a gi părăsit-o, ple- 
când in streinătate unde a trăit 
muiti ani. 


P. H. 


+ Generalul Ernest Broşteanu — Zi- 
lele trecute a incetat din viață ge- 
neralul Ernest Broşteanu. Defunctul 
era un ostaş viteaz, pururea în ser- 
viciul comandat al patriei. A luat par- 
te, în calitate de comandant al reg. 
53 infanterie, la luptele din Dobrogea, 
fiind grav rănit cu prilejul unui a- 
tac asupra inamicului. 

Numele generalului Ernest Broştea- 
nu este strâns legat si de istoria a- 
lipirei Basarabiei la România. Defun- 
ctul a comandat in anul 1918 divizia 
21, care a întrat în Chişinău şi a res- 
tabilit ordinea în Basarabia bântuită 
pe atunci de cete netrebnice cari prá- 
dau şi ucideau, 

Trupele de sub comanda sa aua- 
vut de dus lupte crâncene în potriva 
unor detaşamente ale armatei roşii 
cari au încercat să impiedice întra- 
rea armatei naţionale în Tighina. 

lată ce spune in această privință 
comunicatul oficial dat de generalul 
Brosteanu: 

„După violente lupte, pe cari Ro- 
mânii nu le-au dorit,dar la care neau 
silit rezistența neinteleasá a trupe- 
lor bolşevice, azi la 20 lanuarie 1918 
ora 5 dimineața, trupele române după 
3 zile de lupte crâncene au ocupat 
Benderul. 


Cetatea şi podul sunt 
noastre. 

Am căpătat o enormă cantitate de 
tunuri, arme şi muniţiuni. Oraşul n'a 
putut fi cruțat de ororile războiului. 
Pierderile noastre sunt cu totul ne- 
însemnate. Bolşevicii au fost alungaţi 
dincolo de Nistru. Pierderile lor se 
ridică la aproape zece mlide morţi“, 

Cu moartea generalului Brogteanu, 
tara pierde pe unul din fii ei cei mal 
devotați, un ostaş viteaz şi un OM 
cu caracter integru şi leal. 

AT, 


in máinele 

CHEMARE. 


„Viaţa Basarabiei“ şi-a expus programul în primul ei 
mumár. In cadrul acelui program înțelegem a fi plini de 
luare aminte față de manifestările scrisului, românesc ale vlă- 
starelor născute şi crescute pe pământul Basarabiei şi care 
azi s'ar găsi altoite ori unde în cuprinsul României Mari. 
De aceia îndreptăm chemarea noastră cătră toți aceștia, în- 
demnându-i să răspundă la ea. 

Faptele bune, faptele de cultură, lucrările de ştiinţă 
şi scrisul măestrit ale basarabenilor vor găsi întotdeauna 
ecou și adăpost în paginile revistei noastre. 

Nu vom precupefí nimic şi nu ne vom da în lături dela 
nici un sacrificiu, pentru a putea arăta colectivității romá- 
negti de pretutindeni comorile sufleteşti ce zac încă nede- 
slántuite în spiritul fraților dintre Prut și Nistru. 

Basarabia culturală încă nu s'a manifestat colectiv şi 
nu şi-a dat încă măsura puterilor ei, Incurajând pe tinerii 
ei scriitori şi dând posibilitate oamenilor ei de cultură să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere 
noui pe un tărâm pe care s'a lucrat până acum disparat 
şi fără ecou. 

Chemăm deci pe frații noştri la lucru. 

ebe Rz 


Abonamentele şi toată corespondența pentru revista 
„Viaţa Basarabei“ se trimite pe adresa următoare: 
D-lui Pan. Halippa, str. lagilor 15, Chişinău. 


Redacţia și 
Administrația Revistei „V. B.“ 


Colaboratorii revistei „Viaţa Basarabei“ sunt rugaţi sá 
trimită materialul lor scris citet şi numai pe o parte. 


Orele de lucru şi de primire la redacţia şi administra- 
fia revistei „Viața Basarabiei“ sunt: seara între 6-7. 
Redacția și administrația 
revistei „V. B.“ 


Rugăm stăruitor pe prietenii şi abonaţii revistei să 
o dea spre cetire tuturor doritorilor, îndemnându-i să se 
aboneze. 
La prima cerere, se va trimite oricui numerele apărute. 
Rugăm adresa să fie dată exact, arătând şi oficiul 
poştal. 
Administrația revistei „V. B.“ 


Acest număr al revistei „Viața Basarabei“ se trimite 
spre a se lua cunoştinţă de editura noastră, cu rugămintea 
cătră adresafi de a se abona. 

Refinerea numărului acestuia o vom considera ca un 
consimtimánt de a se prenumera printre abonaţii noștri. 

Dacă nu doriți să fiți abonat la revistă, ruzám sá ne 
restituiți numerele primite, cu indicafia „retur“ şi fără a 
rupe adresa veche. 

Administrația revistei „V. B.“ 

